open-index/open-wikipedia-markdown huggingface dataset:
সমাপ্তি চেটাৰ্জী

**সমাপ্তি চেটাৰ্জী** (, জন্ম ১৩ ডিচেম্বৰ ১৯৫৮) পশ্চিম বংগ, ভাৰতৰ কলকাতা উচ্চ ন্যায়ালয়ৰ প্ৰাক্তন ন্যায়াধীশ। বিধাননগৰ, পশ্চিম বংগৰ মেয়ৰৰ বিৰুদ্ধে গৃহীত হোৱা শুনানিৰ সময়ত তেওঁ জনসাধাৰণৰ দৃষ্টি আকৰ্ষণ কৰে, যাৰ ফলত তেওঁ চৰকাৰী অধিবক্তাৰ দ্বাৰা অস্থায়ী বৰ্জনৰ সন্মুখীন হয়।
## জীৱন
চেটাৰ্জীয়ে গোখলে মেম’ৰিয়েল কলেজৰ পৰা কলা স্নাতক আৰু কলকাতা বিশ্ববিদ্যালয়ৰ পৰা আইনৰ ডিগ্ৰী লাভ কৰে।

## কৰ্মজীৱন
১৯৮৫ চনত চেটাৰ্জীয়ে পশ্চিম বংগৰ বাৰ কাউন্সিলত নামভৰ্তি কৰে আৰু কলকাতা উচ্চ ন্যায়ালয়, লগতে অন্যান্য আদালত আৰু ন্যায়াধিকৰণত আইন চৰ্চা কৰে। ২০১৩ চনৰ ৩০ অক্টোবৰত কলিকতা উচ্চ ন্যায়ালয়ৰ অতিৰিক্ত ন্যায়াধীশ হিচাপে নিযুক্তি দিয়া হয়, আৰু ২০১৬ চনৰ ১৪ মাৰ্চত তেওঁৰ নিযুক্তি স্থায়ী কৰা হয়।

২০১৪ চনত চেটাৰ্জীৰ বাহনখন যান-জঁটত অটোৰিক্সায়ে খুন্দা মাৰে। চালকজনৰ বিৰুদ্ধে আৰক্ষীয়ে এজাহাৰ দাখিল কৰে যদিও কলিকতা উচ্চ ন্যায়ালয়ত নিজৰ ব্যক্তিগত চেম্বাৰত চালকজনক হাজিৰ কৰিবলৈও আৰক্ষীক নিৰ্দেশ দিয়ে। তেওঁ কলকাতা আৰক্ষীক চালকজনৰ বিৰুদ্ধে কিছুমান ব্যৱস্থা ল’বলৈ নিৰ্দেশ দিলে, কিন্তু আৰক্ষীয়ে আইন অনুসৰি জামিনত চালকজনক মুকলি কৰি দিলে।

২০১৯ চনৰ জুলাই মাহত চেটাৰ্জীয়ে বিধাননগৰৰ মেয়ৰ সব্যসাচী দত্তৰ বিৰুদ্ধে জাৰি কৰা অবিশ্বাসৰ প্ৰস্তাৱৰ জাননীৰ বৈধতা সম্পৰ্কীয় এটা গোচৰ শুনানি গ্ৰহণ কৰে। শুনানিৰ সময়ত চেটাৰ্জীয়ে ভাৰতীয় জনতা পাৰ্টি আৰু তৃণমূল কংগ্ৰেছৰ মাজত ৰাজনৈতিক হিংসাৰ বিষয়টো উত্থাপন কৰি তৃণমূল কংগ্ৰেছক সমালোচনা কৰে। ইয়াৰ উত্তৰত চেটাৰ্জীৰ অধিবক্তাই তেওঁক ন্যায়াধীশ হিচাপে নিযুক্তি দিয়াৰ ওপৰত প্ৰশ্ন উত্থাপন কৰে, আৰু আৰ্থিক অনিয়মৰ সম্ভাৱনাৰ পৰামৰ্শ দিয়ে। এই অভিযোগ চেটাৰ্জীয়ে অস্বীকাৰ কৰে৷ পিছত অধিবক্তাগৰাকীয়ে ব্যক্তিগতভাৱে চেটাৰ্জীৰ এই মন্তব্যৰ বাবে ক্ষমা বিচাৰিলে। এই কথা-বতৰা ৰাষ্ট্ৰীয় সংবাদ মাধ্যমত বহুলভাৱে প্ৰকাশ পাইছিল। শুনানিৰ সময়ছোৱাত পশ্চিম বংগ চৰকাৰক প্ৰতিনিধিত্ব কৰা কেইবাজনো অধিবক্তাই তেওঁৰ আদালত বৰ্জন কৰে যদিও অৱশেষত বৰ্জন বাতিল কৰা হয়। অৱশেষত চেটাৰ্জীয়ে অনাস্থা প্ৰস্তাৱটো অবৈধভাৱে গৃহীত হোৱা বুলি ধৰি লৈ বাতিল কৰাৰ ৰায় দিয়ে।তেওঁ ১২ ডিচেম্বৰ ২০২০ তাৰিখে অৱসৰ গ্ৰহণ কৰিছিল।

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ন্যায়াধীশ
শ্ৰেণী:ভাৰতৰ মহিলা ন্যায়াধীশ
শ্ৰেণী:কলিকতাৰ ব্যক্তি
শ্ৰেণী:পশ্চিমবঙ্গৰ ব্যক্তি
ডটাৰ্ছ অৱ মাদাৰ ইণ্ডিয়া

**ডটাৰ্ছ অৱ মাদাৰ ইণ্ডিয়া** () ২০১৪ চনত নিৰ্মিত এখন তথ্যচিত্ৰ, যাৰ প্ৰযোজনা আৰু পৰিচালনা কৰিছিল বিভা বক্সীয়ে। এইখন ২০১২ চনৰ ১৬ ডিচেম্বৰত দিল্লীত ২৩ বছৰীয়া চিকিৎসা বিজ্ঞানৰ ছাত্ৰী নিৰ্ভয়াৰ সৈতে হোৱা নৃশংস দলবদ্ধ ধৰ্ষণ আৰু হত্যাৰ ঘটনাৰ আধাৰিত। দিল্লী আৰক্ষীৰ ইতিহাসত প্ৰথমবাৰৰ বাবে নিৰ্ভয়াৰ মৃত্যুৰ ঠিক পিছতেই বিভাই দিল্লী আৰক্ষীৰ নিয়ন্ত্ৰণ আৰু কমাণ্ড ৰুমত প্ৰৱেশ কৰিবলৈ সক্ষম হৈছিল।

আৰক্ষীৰ ওপৰত গুৰুত্ব আৰোপ কৰি মহিলাৰ বিৰুদ্ধে যৌন নিৰ্যাতনৰ দিশত মানুহৰ ধাৰণা কেনেকৈ সলনি হৈছে সেই বিষয়ত তথ্যচিত্ৰখনে পোহৰ পেলাইছে।  সামাজিক বিষয়ত শ্ৰেষ্ঠ ছবিৰ ৬২ সংখ্যক ৰাষ্ট্ৰীয় চলচ্চিত্ৰ বঁটাকে ধৰি তথ্যচিত্ৰখনে ৰাষ্ট্ৰীয় আৰু আন্তঃৰাষ্ট্ৰীয় পৰ্যায়ত বহুতো বঁটা লাভ কৰিছে। এই তথ্যচিত্ৰখন আৰক্ষী বাহিনীটোক লিংগ সংবেদনশীল কৰাৰ উদ্দেশ্যে ভাৰতৰ ১ লাখ ৫০ হাজাৰৰো অধিক আৰক্ষী বিষয়াৰ সন্মুখত প্ৰদৰ্শন কৰা হৈছিল।
## নিৰ্মাণ
ডটাৰ্ছ অৱ মাদাৰ ইণ্ডিয়া তথ্যচিত্ৰখনৰ পৰিচালক আৰু প্ৰযোজক হৈছে বঁটা বিজয়ী চলচ্চিত্ৰ নিৰ্মাতা বিভা বক্সি। এইখন ৪৫ মিনিটৰ এখন তথ্যচিত্ৰ, যিয়ে লৈংগিক অন্যায়ৰ সন্দৰ্ভত পৰিৱৰ্তন সাধন কৰাৰ দায়িত্ব সমাজৰ ওপৰত অৰ্পন কৰিছে।

### বিকাশ
বিভাই কয়, "ভাৰত মাতৃৰ কন্যা মোৰ অন্তৰাত্মাৰ আহ্বান। এগৰাকী কন্যা হিচাপে, ভগ্নী হিচাপে, পত্নী হিচাপে আৰু মাতৃ হিচাপে মই বহুতো প্ৰশ্নৰ উত্তৰৰ সন্ধান কৰিছো।"

এই অপৰাধবোৰৰ আঁৰৰ জটিলতা আৰু কাৰণ আৰু ভয়ানক নিৰ্ভয়া ধৰ্ষণ গোচৰৰ পিছত সম্ভাৱ্য সমাধানৰ বিষয়ে তেওঁ বুজিব বিচাৰিছিল। তেওঁ জানিব বিচাৰিছিল যে জাতিটোক জোকাৰি যোৱা গোচৰটোৰ পিছত কিবা সলনি হ’ল নেকি। টাইমছ অৱ ইণ্ডিয়াক দিয়া এক সাক্ষাৎকাৰত বিভাই কয় যে "নিৰ্ভয়াৰ সমৰ্থনত বিৰোধ প্ৰদৰ্শন আৰম্ভ হোৱাৰ পিছত মই ভাৰতৰ এগৰাকী গৌৰৱান্বিত কন্যা হিচাপে থিয় দিলোঁ। কাৰণ মোৰ বিশ্বাস, লৈংগিক অপৰাধৰ প্ৰতি এনেধৰণৰ প্ৰতিক্ৰিয়া প্ৰকাশ কৰা পৃথিৱীৰ আন কোনো দেশ নাই।" ভাৰতে কৰিছে। মই নিবিচাৰো, এই গতি বন্ধ হওক।"

একেধৰণৰ বিষয়ত নিৰ্মিত আন এখন ছবি বিভিন্ন কাৰণত নিষিদ্ধ কৰা হৈছিল।
### চিত্ৰগ্ৰহণ
২০১৩ চনৰ পৰা ২০১৪ চনৰ ভিতৰত ছবিখনৰ শ্বুটিং কৰা হৈছিল। বিভাই তেওঁৰ ছবিখনৰ বাবে ধৰ্ষণ বিৰোধী পৰামৰ্শ সমিতিৰ সদস্যকে ধৰি আৰক্ষী, ন্যায়পালিকা, শৈক্ষিক সমাজৰ মূল অংশীদাৰসকলৰ সৈতে যোগাযোগ কৰিবলৈ সক্ষম হৈছিল। লৈংগিক অপৰাধ আৰু লৈংগিক অন্যায়ৰ ওপৰত মৌনতাৰ ষড়যন্ত্ৰ ভংগ কৰিবলৈ তেওঁ সকলো হিতধাৰকৰ কণ্ঠ ব্যৱহাৰ কৰিছিল।
## মুক্তি
২০১৪ চনত মুক্তি পোৱা তথ্যচিত্ৰখন বিভিন্ন ৰাষ্ট্ৰীয় আৰু আন্তঃৰাষ্ট্ৰীয় মঞ্চত প্ৰদৰ্শিত হৈছিল। ইয়াক Viacom18 নেটৱৰ্কৰ ১০টা ভিন্ন চেনেলত ৮টা ভিন্ন ভাষাত মুকলি কৰা হৈছিল।

## বঁটা
তথ্যচিত্ৰখনে বহু কেইটা ৰাষ্ট্ৰীয় আৰু আন্তঃৰাষ্ট্ৰীয় সন্মান লাভ কৰিবলৈ সক্ষম হৈছিল।
* ৬২তম ৰাষ্ট্ৰীয় চলচ্চিত্ৰ বঁটা (২০১৫)- সামাজিক বিষয়ৰ শ্ৰেষ্ঠ চলচ্চিত্ৰ
* নিউয়ৰ্ক ইণ্ডিয়ান চলচ্চিত্ৰ মহোৎসৱ (২০১৬)- শ্ৰেষ্ঠ চলচ্চিত্ৰ
* কান গ্লাছ লায়ন্স বঁটা (২০১৬)- মেডিয়া এডভোকেচি
* CAM আন্তঃৰাষ্ট্ৰীয় চলচ্চিত্ৰ মহোৎসৱ- ডকুমেণ্টৰী ফিল্ম কেটেগৰী
## প্ৰসংগ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:তথ্যচিত্ৰ
শ্ৰেণী:২০১৪ বৰ্ষৰ চলচ্চিত্ৰ
শ্ৰেণী:ৰাষ্ট্ৰীয় চলচ্চিত্ৰ বঁটা (ভাৰত) বিজয়ী
গুম্বো

**গুম্বো** () হৈছে আমেৰিকাৰ উপসাগৰীয় উপকূল সম্প্ৰদায়ৰ মাজত জনপ্ৰিয় এক প্ৰকাৰৰ জোল। আমেৰিকাৰ ৰাজ্য লুইজিয়ানাৰ নিউ অৰলিন্স জোল হৈছে এবিধ ৰাজ্যিক আহাৰ।

গুম্বো এবিধ তিব্ৰ সোৱাদযুক্ত বিলাহী, জলকীয়া, পিঁয়াজে, মাংস বা সাগৰীয় মাছ বা কেতিয়াবা দুয়োটাৰ পৰা ঘনকৈ তৈয়াৰ কৰা জোল। গুম্বোক প্ৰায়ে ব্যৱহৃত উপাদান  ভেণ্ডি বা মাছ বা মাংসৰ পাউদাৰ, (শুকান আৰু পিহি লোৱা ছাছাফ্ৰাছৰ পাত) সমূহৰ ওপৰত ভিত্তি কৰি শ্ৰেণীভুক্ত কৰা হয়।

ভেণ্ডি বা মাছ বা মাংসৰ পাউদাৰ দি বা নিদিয়াকৈয়ো গুম্বো বনাব পাৰি। 'নিউ অৰলিন্সৰ ভিন্নতা'ৰ ঐতিহাসিক পদ্ধতিটো হ’ল, মাংস বা পাচলিৰ পৰা সিজোৱা চকলেটৰ দৰে গাঢ় পানী। এই খাদ্যৰ সোৱাদৰ উৎপত্তি বহু আগৰে পৰাই হৈছে। ক্ৰিয়লে গুম্বোত সাধাৰণতে সাগৰীয় মাছ আৰু মাংস বা পাচলিৰ পৰা সিজোৱা চকলেটৰ দৰে গাঢ় পানী বা মাছ বা মাংসৰ হাড় নোহোৱা অংশ দুয়োটা থাকে। কাজুন গুম্বো সাধাৰণতে মাংস বা পাচলিৰ পৰা সিজোৱা গাঢ় পানী ওপৰত ভিত্তি কৰি তৈয়াৰ কৰা হয় আৰু ইয়াক সাগৰীয় মাছ বা কুকুৰাৰ মাংসৰ সৈতে তৈয়াৰ কৰা হয়। যিকোনো প্ৰকাৰৰ গুম্বোত প্ৰায়ে গাহৰিৰ মাংস যোগ কৰা হয়‍। প্ৰথমে প্ৰাথমিক পৰ্যায়টো ৰান্ধি লোৱাৰ পাছত শাক পাচলি আৰু মাংস মাছ ইত্যাদিবোৰ যোগ দিয়া হয়। এই খাদ্যবিধ অতি কমেও তিনি ঘণ্টা উতলাই ৰখা হয়৷ শেষত সাগৰীয় মাছ আৰু কিছু মছলা যোগ কৰা হয়। ইচ্ছা কৰিলে পাত্ৰটো জুইৰ পৰা আঁতৰোৱাৰ পিছত মাছ বা মাংসৰ পাউদাৰ দিব লাগে। পৰম্পৰাগতভাৱে গুম্বো ভাতৰ লগত পৰিবেশন কৰা হয়। তৃতীয় প্ৰকাৰটো কম পৰিচিত,ই প্ৰধানকৈ মাংসবিহীন, লাহে লাহে সিজোৱা সেউজীয়াৰ গুম্বো।

## উৎপত্তি
লুইজিয়ানা ফ্ৰেঞ্চৰ দ্বাৰা এই খাদ্যৰ নামটো আফ্ৰিকাৰ পৰা অহাৰ সম্ভাৱনা বেছি। পণ্ডিত আৰু চেফসকলে "গুম্বো" শব্দটোৰ উৎপত্তিৰ বাবে বিভিন্ন ব্যাখ্যা আগবঢ়াইছে। সম্ভৱতঃ ইয়াৰ মূল দুটা উপাদান ভেণ্ডি আৰু মাছ বা মাংসৰ হাড় নোহোৱা অংশৰ নামেৰে এই খাদ্যৰ নামকৰণ কৰা হৈছিল ।
ই সম্ভৱতঃ পশ্চিম আফ্ৰিকাৰ বাম্বাৰা ভাষাৰ পৰা আহিছে য'ত গম্বোৰ অৰ্থ ভেণ্ডি ।  কাৰণ লুইজিয়ানাৰ আৰম্ভণিৰ দাসত্বত পৰিণত হোৱা বেছিভাগ মানুহেই এই মাণ্ডে ভাষা কয়। মধ্য আফ্ৰিকাৰ বহু দাসত্বত থকা লোকে কোৱা বান্টু ভাষাত ভেণ্ডিক কিংগোম্বো বা কুইংগোম্বো বুলি জনা গৈছিল। থলুৱা চকটাও লোকসকলে ঘন কৰিবলৈ মাছ বা মাংসৰ হাড় নোহোৱা অংশৰ শুকান, পিহি লোৱা ছাছাফ্ৰা পাত ব্যৱহাৰ কৰিছিল। নোবেলছৰ মতে তেওঁলোকে ছাছাফ্ৰাছক কম্হো বুলি কয়, আৰু উছনাৰৰ মতে ফিলে কম্বো বা ফ্ৰীডমেনৰ মতে কম্বো আছিছ বুলি কয়।
## তথ্য সূত্ৰ

শ্ৰেণী:খাদ্য
মঞ্জু ৰাণী চৌহান

**মঞ্জু ৰাণী চৌহান** (, জন্ম ২৯ আগষ্ট ১৯৬৬) এলাহাবাদ উচ্চ ন্যায়ালয়, উত্তৰ প্ৰদেশ, ভাৰতৰ অতিৰিক্ত ন্যায়াধীশ। ২০১৯ চনত তেওঁ জনসাধাৰণৰ দৃষ্টি আকৰ্ষণ কৰিছিল, কিয়নো তেওঁ কেইবাটাও বহুলভাৱে প্ৰচাৰিত গোচৰৰ ন্যায়াধীশ আছিল, য'ত তেওঁ বিজেপি ৰাজনীতিবিদ চিন্ময়ানন্দৰ বিৰুদ্ধে ধৰ্ষণ, আৰু সমাজবাদী পাৰ্টিৰ ৰাজনীতিবিদ আজম খানৰ বিৰুদ্ধে অবৈধভাৱে মাটি অধিগ্ৰহণৰ অভিযোগ সম্পৰ্কীয় এটা গোচৰৰ বিচাৰক আছিল।

## জীৱন
মঞ্জু ৰাণী চৌহানে এলাহাবাদ বিশ্ববিদ্যালয়ত আইন অধ্যয়ন কৰিছিল।

## কেৰিয়াৰ
চৌহানে ১৯৯৫ চনত উত্তৰ প্ৰদেশৰ বাৰ কাউন্সিলত নামভৰ্তি কৰে, আৰু দেৱানী আৰু অপৰাধমূলক আইন চৰ্চা কৰিছিল। উত্তৰ প্ৰদেশ চৰকাৰ আৰু এলাহাবাদ উন্নয়ন কৰ্তৃপক্ষ, আৰু এলাহাবাদ গেছ কৰ্তৃপক্ষকে ধৰি কেইবাটাও চৰকাৰী সংস্থাক প্ৰতিনিধিত্ব কৰিবলৈ তেওঁক নিযুক্তি দিয়া হয়।

২০১৮ চনৰ ২২ নৱেম্বৰত তেওঁক এলাহাবাদ উচ্চ ন্যায়ালয়ৰ অতিৰিক্ত ন্যায়াধীশ হিচাপে নিযুক্তি দিয়া হয়। ২০২০ চনৰ আগষ্ট মাহত ভাৰতীয় উচ্চতম ন্যায়ালয়ে তেওঁৰ স্থায়ী নিযুক্তিকৰণৰ প্ৰস্তাৱত অনুমোদন জনায়৷

২০১৯ চনত চৌহান ভাৰতীয় উচ্চতম ন্যায়ালয় য়ে বিজেপি ৰাজনীতিবিদ চিন্ময়ানন্দৰ বিৰুদ্ধে এগৰাকী শিক্ষাৰ্থীয়ে কৰা ধৰ্ষণৰ অভিযোগৰ বহুলভাৱে প্ৰকাশ পোৱা তদন্তৰ নিৰীক্ষণৰ অভিযোগ উত্থাপন কৰা বিচাৰপীঠৰ অংশ আছিল। ২০১৯ চনৰ ছেপ্টেম্বৰ মাহত চিন্মায়ানন্দে তেওঁৰ বিৰুদ্ধে অভিযোগ দাখিল কৰাৰ পিছত তেওঁ ছাত্ৰজনক গ্ৰেপ্তাৰৰ পৰা সুৰক্ষা প্ৰদান কৰিবলৈ অস্বীকাৰ কৰিছিল।

২০১৯ চনৰ ছেপ্টেম্বৰ মাহত চৌহানে কৃষিভূমি অবৈধ অধিগ্ৰহণৰ অভিযোগৰ সৈতে জড়িত গোচৰৰ সৈতে জড়িত সমাজবাদী পাৰ্টিৰ ৰাজনীতিবিদ আৰু সংসদৰ সদস্য আজম খানক গ্ৰেপ্তাৰ কৰাত সাময়িকভাৱে বাধা আৰোপ কৰিছিল। এই গোচৰৰ সৈতে জড়িত ভাৰতীয় জনতা পাৰ্টি ৰাজনীতিবিদ তথা বলীউডৰ অভিনেত্ৰী জয়া প্ৰদাক খানৰ অধিবক্তাই অভিযোগ মিছা বুলি দিয়া বক্তব্যৰ উত্তৰ দিবলৈও নিৰ্দেশ দিয়ে।

২০২০ চনৰ অক্টোবৰ মাহত চৌহানে ধৰ্ষণৰ গোচৰ বাতিল কৰি পক্ষসমূহক নিষ্পত্তি কৰিবলৈ অনুমতি দিছিল, যদিও উচ্চতম ন্যায়ালয়ে ধৰ্ষণৰ গোচৰত নিষ্পত্তিৰ অনুমতি নিদিয়াৰ নিৰ্দেশ দিছিল। গোচৰ ৰুজু কৰা ভুক্তভোগী মহিলাগৰাকীয়ে আদালতৰ সন্মুখত বিবৃতি দি অভিযোগ প্ৰত্যাহাৰ কৰিবলৈ ইচ্ছুক কাৰণ তেতিয়াৰ পৰা অভিযুক্তৰ সৈতে তেওঁ বিবাহপাশত আবদ্ধ হৈ পৰিছে। চৌহানৰ এই সিদ্ধান্ত উচ্চ ন্যায়ালয়ৰ কেইবাটাও আদেশৰ ভিতৰত অন্যতম যিয়ে ধৰ্ষণৰ গোচৰসমূহ অপৰাধমূলক আইনৰ অধীনত গোচৰ চলোৱাৰ পৰিৱৰ্তে পক্ষৰ মাজত নিষ্পত্তি কৰিবলৈ অনুমতি দিয়ে।
## তথ্যসূত্ৰ

শ্ৰেণী:ন্যায়াধীশ
শ্ৰেণী:ভাৰতৰ মহিলা ন্যায়াধীশ
শ্ৰেণী:উত্তৰ প্ৰদেশৰ ব্যক্তি
শ্ৰেণী:জীৱিত ব্যক্তি
ভাৰতী হৰিশ ডাংৰে

**ভাৰতী হৰিশ ডাংৰে** (জন্ম ১০ মে' ১৯৬৮) ভাৰতৰ মহাৰাষ্ট্ৰৰ বম্বে উচ্চ ন্যায়ালয়ৰ এগৰাকী ন্যায়াধীশ। মহাৰাষ্ট্ৰত মাৰাঠা জাতিৰ সংৰক্ষণৰ দিশত সঁহাৰিমূলক ব্যৱস্থাৰ বৈধতা, ভাৰতত শিশু যৌন নিৰ্যাতনৰ আইন ব্যাখ্যা, ভাৰতত সামগ্ৰী আৰু সেৱা কৰ কাৰ্যকৰী কৰাকে ধৰি সাংবিধানিক আইন সম্পৰ্কীয় কেইবাটাও উল্লেখযোগ্য গোচৰত ডাংৰেয়ে বিচাৰ প্ৰদান কৰিছে।

## জীৱন
ডাংৰেয়ে মহাৰাষ্ট্ৰৰ নাগপুৰত আইন বিষয়ত শিক্ষা আৰু প্ৰশিক্ষণ লাভ কৰিছিল। প্ৰথমতে তেওঁ নাগপুৰত আইন চৰ্চা কৰিছিল, আৰু পিছলৈ বম্বে উচ্চ ন্যায়ালয়ত আইনী চৰ্চা কৰে।নাগপুৰত চৰকাৰী অধিবক্তা হিচাপে তেওঁ নিযুক্তি লাভ কৰে আৰু মহাৰাষ্ট্ৰ ৰাজ্যিক পথ উন্নয়ন নিগম আৰু নাগপুৰ উন্নয়ন ন্যাসক প্ৰতিনিধিত্ব কৰে।
## ন্যায়িক কেৰিয়াৰ
২০১৭ চনৰ ৫ জুনত ডাংৰেক বম্বে উচ্চ ন্যায়ালয়ৰ ন্যায়াধীশ হিচাপে নিযুক্তি দিয়া হয়।

২০১৯ চনৰ জুন মাহত ডাংৰে আৰু আন এজন ন্যায়াধীশ ৰঞ্জিত মৰেয়ে মহাৰাষ্ট্ৰৰ মাৰাঠা জাতিক সঁহাৰিমূলক ব্যৱস্থা গ্ৰহণৰ অনুমতি প্ৰদান কৰা ৰাজনৈতিকভাৱে বিতৰ্কিত আইনখনৰ সাংবিধানিকতাক সমৰ্থন কৰে। ডাংৰে আৰু ম'ৰে মহাৰাষ্ট্ৰ ৰাজ্য চৰকাৰক মাৰাঠা জাতিক প্ৰদান কৰা সংৰক্ষণৰ শতকৰা হাৰ ১৬%ৰ পৰা ১২%লৈ হ্ৰাস কৰিবলৈ নিৰ্দেশ দিয়ে।এএই ৰায়দানক মাৰাঠা জাতিৰ বাবে সঁহাৰিমূলক ব্যৱস্থাৰ প্ৰয়োজন আছিল নে নাই আদি কেইবাটাও ভিত্তিত সমালোচনা কৰা হৈছিল।এই ৰায়দানৰ বিৰুদ্ধে ভাৰতৰ উচ্চতম ন্যায়ালয়ে ৯ ছেপ্টেম্বৰ, ২০২০ত প্ৰাথমিক মতামত জাৰি কৰি কয় যে বোম্বাই উচ্চ ন্যায়ালয়ে এই আইনখন বৰ্তাই ৰখাত ভুল কৰিছিল আৰু সেই সময়ত মহাৰাষ্ট্ৰ চৰকাৰে কাৰ্যকৰী কৰাত বাধা দিছিল। এই গোচৰৰ শুনানি এতিয়াও চলি আছে।

শিশুৰ যৌন নিৰ্যাতন আৰু যৌন অপৰাধৰ পৰা শিশু সুৰক্ষা আইন (POCOSO)ৰ সৈতে জড়িত কেইবাটাও গোচৰত ডাংৰেয়ে ৰায়দান কৰিছে৷ ২০২০ চনৰ জুলাই মাহত ডাংৰেয়ে ৰায় দিছিল যে শিশুৰ যৌন নিৰ্যাতনৰ লগতে জাতি-সম্পৰ্কীয় অপৰাধৰ সৈতে জড়িত গোচৰত প'ক'ছয়ে অগ্ৰাধিকাৰ লাভ কৰিব, যাৰ ফলত এনে গোচৰৰ বিচাৰ বিশেষ প'ক'চ' আদালতত কৰিব পৰা যাব।এই ৰায়দানে প্ৰতিষ্ঠা কৰিছিল যে POCSO ৰ অন্যান্য আইনসমূহৰ ওপৰত অতিশয় প্ৰভাৱ পৰে।২০২০ চনৰ ছেপ্টেম্বৰ মাহত ডাংৰেয়ে ৰায় দিছিল যে ভাৰতত যৌন অপৰাধৰ পৰা শিশুক সুৰক্ষা আইন প্ৰযোজ্য নহয় য'ত এনে নিৰ্যাতন গঠন কৰা কাৰ্য্য "যৌন উদ্দেশ্য" অবিহনে সংঘটিত কৰা হয়। এই গোচৰটো শাৰীৰিক কাজিয়াৰ সময়ত শিশুৰ কাপোৰ আঁতৰোৱাৰ সৈতে জড়িত আছিল।  ২০২০ চনৰ ডিচেম্বৰ মাহত ডাংৰেয়ে ৰায় দিছিল যে ১৭ বছৰীয়া ছোৱালী এজনীক বাহুত ধৰি সংযত কৰি ৰখা, আৰু ব্যক্তিগতভাৱে আৰু অনলাইন মেছেজিঙকে ধৰি আপত্তি থকাৰ পিছতো বাৰে বাৰে ৰোমাণ্টিক আতিশয্য কৰা এজন পুৰুষে প'ক'চ'ক আইনৰ অধীনত অপৰাধ সংঘটিত কৰা নাই। ডাংগ্ৰেৰ মতে মানুহজনে "নিজৰ প্ৰেম প্ৰকাশ কৰিছে," যিটো তেওঁৰ মতে আইনখনৰ উলংঘা নহয়।

২০১৮ চনৰ ফেব্ৰুৱাৰী মাহত ডাংৰে আৰু আন এজন ন্যায়াধীশ এছ চি ধৰ্মাধিকাৰীয়ে ভাৰতত প্ৰৱৰ্তন কৰা সামগ্ৰী আৰু সেৱা কৰক সমালোচনা কৰি কয় যে, "শাসন ব্যৱস্থা কৰ-বন্ধুত্বপূৰ্ণ নহয়।" তেওঁলোকে মহাৰাষ্ট্ৰ ৰাজ্য চৰকাৰ আৰু কেন্দ্ৰীয় চৰকাৰক কৰ সম্পৰ্কত কৰদাতাৰ অভিযোগ দূৰ কৰাৰ ব্যৱস্থা স্থাপন কৰিবলৈ নিৰ্দেশ দিয়ে। তেওঁলোকৰ সমালোচনাৰ বিষয়ে বহুলভাৱে প্ৰকাশ পাইছিল। ইয়াৰ পিছত ভাৰত চৰকাৰে অভিযোগ নিৰাময় ব্যৱস্থা স্থাপন কৰাৰ উদ্দেশ্য ঘোষণা কৰে।
## তথ্যসূত্ৰ
শ্ৰেণী:ন্যায়াধীশ
শ্ৰেণী:ভাৰতৰ মহিলা ন্যায়াধীশ
শ্ৰেণী:মহাৰাষ্ট্ৰৰ ব্যক্তি
শ্ৰেণী:জীৱিত ব্যক্তি
মেনকা

মেনকা () হিন্দু পৌৰাণিক কাহিনীৰ এটা অপ্সৰা (স্বৰ্গীয় অপেশ্বৰী)।
## কিংবদন্তি
দেৱ-অসুৰে সাগৰ মন্থন কৰাৰ সময়ত মেনকাৰ জন্ম হৈছিল। তেওঁ আছিল ত্ৰিজগতৰ আটাইতকৈ মন্ত্ৰমুগ্ধকৰ অপ্সৰা (আকাশী অপেশ্বৰী) সকলৰ ভিতৰত অন্যতম, দ্ৰুত বুদ্ধিমত্তা আৰু জন্মগত প্ৰতিভাৰ অধিকাৰী, কিন্তু পৰিয়ালৰ কামনা কৰিছিল।

বিশ্বামিত্ৰ আছিল এজন বিশিষ্ট হিন্দু ঋষি, যিয়ে নিজৰ শক্তিৰে দেৱতাক ভয় খুৱাইছিল। এইদৰে দেৱৰ ৰজা ইন্দ্ৰই মেনকাক প্ৰলোভিত কৰিবলৈ আৰু ধ্যান ভাঙিবলৈ স্বৰ্গৰ পৰা পৃথিৱীলৈ পঠিয়াই দিলে। মেনকাই সফলতাৰে বিশ্বামিত্ৰৰ কামনা আৰু আবেগক উচটনি দিলে, আৰু তেওঁৰ ধ্যান ভাঙি পেলালে। অৱশ্যে মেনকাই নিজেই বিশ্বামিত্ৰৰ প্ৰেমত পৰিল। পিচত তেওঁলোকৰ এজনী ছোৱালী সন্তান জন্ম হয়। পিছলৈ কানৱ ঋষিৰ আশ্ৰমত ডাঙৰ হৈ শকুন্তলা নামেৰে জনাজাত হ’ল। শকুন্তলাই ৰজা দূষ্যন্তৰ প্ৰেমত পৰে আৰু ভৰত নামৰ এটা সন্তান জন্ম দিয়ে, যিয়ে হিন্দু পৰম্পৰাত দেশখনক নিজৰ নাম দিয়ে।

যেতিয়া বিশ্বামিত্ৰই গম পালে যে তেওঁক ইন্দ্ৰই প্ৰতাৰণা কৰিছে, তেতিয়া তেওঁৰ খং উঠিল। কিন্তু তেওঁ কেৱল মেনকাক তেওঁৰ পৰা চিৰদিনৰ বাবে পৃথক হ’বলৈ গালি পাৰিলে, কাৰণ তেওঁ তাইকো ভাল পাইছিল আৰু জানিছিল যে তাইৰ প্ৰতি থকা সকলো কুটিল উদ্দেশ্য হেৰুৱাই পেলাইছে।

মহাভাৰতৰ পাওলোমা পৰ্বত মেনকাৰ গন্ধৰ্ব বিশ্ববসুৰ লগত কন্যা সন্তান জন্ম হোৱা বুলি উল্লেখ আছে। সন্তানটো জন্ম দিবলৈ মেনকাই লাজ পাইছিল, সেয়েহে সন্তানটোক ঋষি স্তুলেকেশৰ আশ্ৰমৰ সন্মুখত এৰি থৈ গৈছিল। ঋষিয়ে শিশুটিক দত্তক লৈ প্ৰমদ্বাৰ নাম ৰাখিছিল আৰু পিছলৈ ভৃগুৰ বংশধৰ ৰুৰুই বিয়া কৰাইছিল।

## তথ্য সংগ্ৰহ

## বাহ্যিক সংযোগ
*

শ্ৰেণী:অপ্সৰা
শ্ৰেণী:কিংবদন্তি
শ্ৰেণী:পোখালি
হৰ্শা এন দেৱানী

**হৰ্ষা এন দেৱনী** (,জন্ম ২৭ মাৰ্চ ১৯৫৮) এগৰাকী ভাৰতীয় ন্যায়াধীশ। তেওঁ গুজৰাট উচ্চ ন্যায়ালয়ৰ প্ৰাক্তন বিচাৰক।

## জীৱন
১৯৫৮ চনৰ ২৭ মাৰ্চত আমৰেলি জিলা, গুজৰাটৰ কুংকৱাভত হৰ্ষা এন দেৱানীৰ জন্ম হৈছিল। তেওঁ প্ৰকাশ উচ্চতৰ মাধ্যমিক বিদ্যালয়, আহমেদাবাদ, কনভেণ্ট লিটিল ফ্লাৱাৰ স্কুল, ডিব্ৰুগড়, অসম; আৰু লৰেটো কনভেণ্ট, ৰাঁচীৰ পৰা মাধ্যমিক বিদ্যালয়ৰ শিক্ষা সম্পূৰ্ণ কৰিছিল৷ তেওঁ এম.জি. বিজ্ঞান প্ৰতিষ্ঠান, আহমেদাবাদৰ পৰা মাইক্ৰ'বায়'লজিত বিজ্ঞানৰ স্নাতক; স্কুল অৱ চাইন্স, গুজৰাট বিশ্ববিদ্যালয়ৰ পৰা মাইক্ৰ’বায়’লজীত স্নাতকোত্তৰ; আৰু এল.এ. শ্বাহ ল কলেজ, আহমেদাবাদৰ পৰা এলএলবি সম্পূৰ্ণ কৰে।

১৯৯২ চনৰ ১০ জুলাইত তেওঁ উকীল হিচাপে কৰ্মজীৱন আৰম্ভ কৰে। ২০০৪ চনৰ ৮ অক্টোবৰত গুজৰাট উচ্চ ন্যায়ালয়ৰ অতিৰিক্ত ন্যায়াধীশ হিচাপে তেওঁক নিযুক্তি দিয়া হয়৷ পৰৱৰ্তী সময়ত ২০০৭ চনৰ ৯ আগষ্টত তেওঁ স্থায়ী ন্যায়াধীশ হিচাপে নিযুক্তি লাভ কৰে।

২০০২ চনৰ নাৰোদা পাটিয়া হত্যাকাণ্ড গোচৰৰ আপীল শুনানি গ্ৰহণ কৰা দুগৰাকী ন্যায়াধীশৰ ভিতৰত তেওঁ অন্যতম আছিল।

২০২০ চনৰ ২৬ মাৰ্চত হৰ্শা এন দেৱানীয়ে অৱসৰ গ্ৰহণ কৰিছিল।

## তথ্যসূত্ৰ

শ্ৰেণী:ন্যায়াধীশ
শ্ৰেণী:ভাৰতৰ মহিলা ন্যায়াধীশ
নিকাহ (চলচ্চিত্ৰ)

**নিকাহ** () ১৯৮২ চনৰ ভাৰতীয় হিন্দী ভাষাৰ ৰোমান্টিক নাট্যধৰ্মী চলচ্চিত্ৰ। চলচ্চিত্ৰখনৰ প্ৰযোজক আৰু পৰিচালক বি. আৰ. চোপ্ৰা। 

ছবিখনত ৰাজ বব্বৰ, দীপক পৰাশৰ আৰু চালমা আগাই অভিনয় কৰিছে আৰু তিনিওজনৰে বলীউডৰ ছবিত সেয়া প্ৰথম অভিনয় আছিল। ছবিখনত সহযোগী চৰিত্ৰত আছিল আচৰানী আৰু ইফতিকাৰ। ৰবিয়ে ৰচনা কৰা এই ছবিখনৰ সংগীতে বিপুল জনপ্ৰিয়তা লাভ কৰিছিল। ছবিখনৰ মূল নাম আছিল “তালাক তালাক তালাক”, কিন্তু ইছলামিক ধৰ্মগুৰুসকলৰ জোৰত ইয়াৰ নাম “নিকাহ”লৈ সলনি কৰা হয়।

ছবিখনে ১৯৮২ চনত শ্ৰেষ্ঠ সংলাপ আৰু শ্ৰেষ্ঠ মহিলা নেপথ্য কণ্ঠশিল্পীৰ ফিল্মফেয়াৰ বঁটা লাভ কৰে। এইখন ১৯৮২ চনৰ ষষ্ঠ সৰ্বাধিক উপাৰ্জন কৰা বলীউডী ছবি।
## বঁটা
;ফিল্মফেয়াৰ বঁটা
*শ্ৰেষ্ঠ মহিলা নেপথ্য কণ্ঠশিল্পী- চালমা আগা (“দিল কে আৰমান”ৰ বাবে)
*শ্ৰেষ্ঠ সংলাপ- আচলা নাগৰ

## প্ৰসংগ

## বাহ্যিক সংযোগ
 শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:ফিল্মফেয়াৰ বঁটা বিজয়ী
শ্ৰেণী:১৯৮২ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:উৰ্দু ভাষাৰ ভাৰতীয় চলচ্চিত্ৰ
মিৰাণ্ডা হাউচ

ভাৰতৰ মিৰাণ্ডা হাউচ হৈছে মহিলাসকলৰ বাবে দিল্লী বিশ্ববিদ্যালয়ৰ অধীনস্থ এখন মহাবিদ্যালয়। ১৯৪৮ চনত স্থাপিত এই মহাবিদ্যালয় খনে একেৰাহে সাত বছৰলৈকে (২০২৩ চনলৈকে) দেশৰ মহাবিদ্যালয়সমূহৰ ভিতৰত শীৰ্ষস্থানৰ অধিকাৰী হৈ আছে।
## ইতিহাস
১৯৪৮ চনত বিশ্ববিদ্যালয়ৰ উপাচাৰ্য ছাৰ মৰিছ গ্ৱায়াৰে মিৰাণ্ডা হাউছ প্ৰতিষ্ঠা কৰিছিল।  ১৯৫২ চনত তেওঁৰ দ্বাৰা প্ৰকাশিত এখন আলোচনীত তেওঁ কলেজখনৰ নাম মিৰাণ্ডা কিয় নামকৰণ কৰা হৈছিল তাৰ উত্তৰত তেওঁ তিনিটা কাৰণ উল্লেখ কৰিছিল। তেওঁৰ প্ৰিয় অভিনেত্ৰী আছিল কাৰ্মেন মিৰাণ্ডা, তেওঁৰ কন্যাৰ নাম আছিল মিৰাণ্ডা আৰু তেখেতৰ মতে এগৰাকী ভদ্ৰমহিলা কেনে হ'ব লাগে তাৰ এক নিখুঁত উদাহৰণ আছিল
উইলিয়াম শ্বেক্সপীয়েৰৰ নাটক *দ্য টেম্পেষ্ট*ত থকা মিৰাণ্ডা নামৰ এটা চৰিত্ৰটো। 

ইয়াৰ আধাৰশিলা একে বছৰৰ ৭ মাৰ্চত লেডী এডৱিনা মাউণ্টবেটেনে স্থাপন কৰে। বিশ্ববিদ্যালয় চৌহদত ৰঙা ইটাৰে মিৰাণ্ডা হাউচ নিৰ্মাণ কৰা হৈছে। ইয়াৰ মূল ডিজাইন স্থপতিবিদ ৱালটাৰ চাইকছ জৰ্জে পৰিকল্পনা কৰিছিল আৰু স্থাপত্যৰ ফালৰ পৰা ঔপনিৱেশিক যুগত প্ৰতিষ্ঠা হোৱা ভাৰতৰ অন্যান্য শিক্ষানুষ্ঠানৰ সৈতে মিল আছে। কলেজখন বৃদ্ধি হোৱাৰ লগে লগে কেইবাটাও অট্টালিকা সংযোজন কৰা হ’ল। 

এই মহাবিদ্যালয়ৰ প্ৰাক্তন ছাত্ৰ-ছাত্ৰী আৰু ছাত্ৰ-ছাত্ৰীসকলক মিৰাণ্ডিয়ান বুলি জনা যায়। 
## ইতিহাস
১৯৪৮ চনৰ জুলাই মাহত মিৰাণ্ডা হাউছে ৩৩জন ছাত্ৰ-ছাত্ৰীৰে আৰম্ভ কৰিছিল আৰু একে বছৰৰ ছেপ্টেম্বৰৰ ভিতৰত ১০৫ জনলৈ বৃদ্ধি পাইছিল। ১৯৯৭–৯৮ চনত ইয়াৰ সংখ্যা আছিল ২০৯০। ১৯৪৮ চনত ছয়জনৰ পৰা ১৯৯৭–৯৮ চনত ১২০জন (স্থায়ী) আৰু অশৈক্ষিক কৰ্মচাৰীৰ সংখ্যা ১৯৪৮ চনত ১১জন (হোষ্টেলত পাঁচজন আৰু কলেজত ছয়জন)ৰ পৰা ১৯৯৭–৯৮ চনত ১২০জনলৈ বৃদ্ধি পায়। মহাবিদ্যালয়ৰ থকাৰ ব্যৱস্থা, (হোষ্টেল)ত ১৯৪৮ চনত ৪৩জন ছাত্ৰ-ছাত্ৰী আছিল, ইয়াৰে ৭ গৰাকীয়ে দিল্লী বিশ্ববিদ্যালয়ৰ অন্যান্য মহাবিদ্যালয়ত নামভৰ্তি কৰিছিল। হোষ্টেলত এতিয়া ২৫০ গৰাকী ছাত্ৰ-ছাত্ৰী আছে। 

প্ৰতিষ্ঠাৰ সময়ত মিৰাণ্ডা হাউছৰ ছটা বিভাগ আছিল; ২০১২ চনৰ হিচাপত আঠাইশটা আছিল। মিৰাণ্ডা হাউছে দিল্লী বিশ্ববিদ্যালয়ত মহিলাসকলৰ বাবে বিজ্ঞান শিক্ষাৰ পথ প্ৰদৰ্শক আছিল যেতিয়া ই ১৯৪৮ চনত অনাৰ্ছ (বটানি) পাঠ্যক্ৰম আৰম্ভ কৰিছিল। ১৯৬৩–৬৪ চনত বি. জেনেৰেল আৰু ১৯৭১ চনত বি. মহাবিদ্যালয়খনত অনাৰ্ছ পাঠদানৰ কাম আৰম্ভ হৈছিল। তেতিয়াৰ পৰাই মানৱীয় আৰু সমাজ বিজ্ঞানত বহুতো নতুন বিষয়ৰ প্ৰৱৰ্তন কৰা হৈছে। 

মিৰাণ্ডা হাউছে সমাজ বিজ্ঞান, মানৱীয় আৰু মৌলিক বিজ্ঞানৰ শিক্ষা প্ৰদান কৰে। মহাবিদ্যালয়খনৰ আন্তঃগাঁথনিত পাঠদান পৰীক্ষাগাৰ আৰু সাধাৰণ সুবিধাসমূহ অন্তৰ্ভুক্ত কৰা হৈছে। ২০১২ চন পৰ্যন্ত মিৰাণ্ডা হাউচত ৪,০০০ তকৈ অধিক ছাত্ৰ-ছাত্ৰী আছে। 
## শৈক্ষিক বিষয়
মিৰাণ্ডা হাউছে স্নাতক আৰু স্নাতকোত্তৰ পাঠ্যক্ৰম আগবঢ়ায়। ২০১৪-১৫ শিক্ষাবৰ্ষৰ পৰা আৰম্ভ হোৱা সকলো স্নাতক পাঠ্যক্ৰম তিনি বছৰীয়া স্নাতক সন্মানীয় ডিগ্ৰী ব্যৱস্থা অনুসৰি প্ৰদান কৰা হয়। 
## তথ্যসূত্ৰ

শ্ৰেণী:দিল্লীৰ মহিলা মহাবিদ্যালয় আৰু বিশ্ববিদ্যালয়সমূহ
শ্ৰেণী:নাৰী শিক্ষা
প্ৰীতি শংকৰ

**প্ৰীতি শংকৰ** (; ছেপ্টেম্বৰ ১৯৪৭ – অক্টোবৰ ২০১১) এগৰাকী ভাৰতীয় শিক্ষয়িত্ৰী, গৱেষক আৰু শিক্ষাবিদ। তেওঁৰ গৱেষণাবোৰ কম্পাইলাৰ ডিজাইন, আনুষ্ঠানিক ভাষা তত্ত্ব আৰু এল্গৰিথ্মিক কোডিং তত্ত্বৰ ক্ষেত্ৰসমূহত কেন্দ্ৰীভূত আছিল।

## প্ৰাৰম্ভিক জীৱন আৰু কেৰিয়াৰ
এটি খ্ৰীষ্টান ধৰ্মাৱলম্বী গোৱান পৰিয়ালত প্ৰীতি শংকৰে জন্মগ্ৰহণ কৰিছিল। তেওঁৰ পিতৃ ইনোচেন্সিয়ো মণ্টেইৰো ভাৰতীয় সেনাবাহিনীৰ এগৰাকী ব্ৰিগেডিয়াৰ আৰু মাতৃ ছফিয়া আছিল গণিত আৰু ফৰাচী ভাষাৰ এগৰাকী শিক্ষয়িত্ৰী আছিল। 

১৯৫৮ চনত, তেওঁৰ পিতৃ-মাতৃ পুনেৰ খড়কৱাছলাৰ পৰা জম্মুলৈ গুচি যায় য’ত তেওঁৰ পিতৃয়ে ভাৰত-পাকিস্তান সীমান্তৰ সুৰনকোটেত সেৱা আগবঢ়াইছিল। এই পদক্ষেপৰ ফলস্বৰূপে, প্ৰীতিয়ে ছয় মাহৰ বাবে বিদ্যালয়লৈ যাব নোৱাৰিলে। এই সময়ছোৱাত মাকে তেওঁক ঘৰতে পঢ়ুৱাইছিল। কেইবছৰমান পিছত তেওঁ পুনেলৈ উভতি আহি ফাৰ্গুচন কলেজত নামভৰ্তি কৰে। পিছলৈ তেওঁ দিল্লীৰ ইণ্ডিয়ান ইনষ্টিটিউট অৱ টেকন’লজিত অধ্যয়ন কৰে। ১৯৬৮ চনত তেওঁ প্ৰথমগৰাকী মহিলা হিচাপে তাৰ পৰা বৈদ্যুতিক অভিযান্ত্ৰিকী বিষয়ত ব্যাচেলৰ অৱ টেকনোলজি ডিগ্ৰী লাভ কৰে। স্নাতক ডিগ্ৰী লাভ কৰাৰ পিছত তেওঁ মেৰিলেণ্ড বিশ্ববিদ্যালয়, কলেজ পাৰ্কত আবেদন কৰে য’ৰ পৰা ১৯৭২ চনত, তেওঁ পি.এইচ.ডি. ডিগ্ৰী লাভ কৰে। এবছৰৰ পাছত ভাৰতলৈ উভতি আহি বেংগালুৰুৰ ভাৰতীয় বিজ্ঞান প্ৰতিষ্ঠান (আই আই এছ চি)ৰ চেণ্টাৰ ফৰ অটোমেচনত সহকাৰী অধ্যাপিকা হিচাপে নিযুক্তি লাভ কৰি অৱসৰ পৰ্যন্ত তাতেই কৰ্মৰত থাকে।

১৯৭৯ চনত, প্ৰীতিয়ে বিচিএইচ কʼড প্ৰস্তুত কৰি বিজ্ঞানৰ ক্ষেত্ৰখনলৈ গুৰুত্বপূৰ্ণ অৱদান আগবঢ়ায়। এইবোৰ সসীম ক্ষেত্ৰৰ ওপৰত সংজ্ঞায়িত কৰা হৈছিল আৰু সেয়েহে সসীম বলয়ৰ ওপৰত কাৰ্যক্ষম হৈ পৰিছিল। ২০০২ চনত, তেওঁ ৱাই এন শ্ৰীকান্তৰ সৈতে চি আৰ চি প্ৰেছৰ সহ-সম্পাদক আছিল। তেওঁ ভাৰতৰ সমনীয়াৰ পৰ্যালোচিত সাময়িকী *ৰেজোনেন্স*ৰ নেতৃত্ব ব’ৰ্ডতো কাৰ্যনিৰ্বাহ কৰিছিল।

## ব্যক্তিগত জীৱন
প্ৰীতিৰ কেইবাগৰাকীও ভাই-ভনী আছিল। তেওঁলোকৰ ভিতৰত উল্লেখযোগ্য আছিল সুনিতা নোৰোনহা; বিবেক মণ্টেইৰো, এগৰাকী তাত্ত্বিক পদাৰ্থবিজ্ঞানী; অঞ্জলি মণ্টেইৰো, এগৰাকী চলচ্চিত্ৰ নিৰ্মাতা আৰু সংবাদ মাধ্যম অধ্যয়নৰ অধ্যাপিকা; আৰু নন্দিতা ডি ছৌজা এগৰাকী বিকাশ আৰু আচৰণগত শিশুৰোগ বিশেষজ্ঞ। ১৯৭৪ চনত, তেওঁ বেংগালুৰুৰ নেশ্যনেল এৰ’স্পেচ লেবৰেটৰীজৰ তাত্ত্বিক তৰল গতিবিদ পি.এন.শংকৰৰ সৈতে বিবাহপাশত আবদ্ধ হয়। ১৯৭৬ চনত, তেওঁলোকৰ নচিকেত নামৰ এজন পুত্ৰ সন্তান জন্ম হয় আৰু ১৯৮৩ চনত, মৃদুলা নামৰ এজনী কন্যা সন্তানৰ জন্ম হয়।

## সন্মান
২০০৭ চনত, শংকৰে শিক্ষকতাৰ উৎকৃষ্টতাৰ বাবে জয়া জয়ন্ত বঁটা লাভ কৰাৰ লগতে ২০০৬ চনৰ পৰা ২০০৯ চনৰ ভিতৰত ইনষ্টিটিউট অৱ ইলেক্ট্ৰিকেল এণ্ড ইলেক্ট্ৰনিক্স ইঞ্জিনিয়াৰ্ছৰ দ্বাৰা তেওঁক বিশিষ্ট প্ৰবক্তা হিচাপে নিৰ্বাচিত কৰা হয়।

## উত্তৰাধিকাৰ
নৱনিৰ্মিতি লাৰ্নিং ফাউণ্ডেশ্যনৰ ইউএমইডি ভৱনত প্ৰীতি শংকৰ লাইব্ৰেৰী অৱ পপুলাৰ মেথ এণ্ড ছায়েন্স স্থাপন কৰা হৈছে।

## তথ্য সংগ্ৰহ

শ্ৰেণী:মৃত ব্যক্তি
শ্ৰেণী:শিক্ষাবিদ
শ্ৰেণী:ভাৰতীয় নাৰী
শ্ৰেণী:কৰ্ণাটকৰ ব্যক্তি
শ্ৰেণী:কম্পিউটাৰ বিজ্ঞানী
শ্ৰেণী:ভাৰতীয় মহিলা বিজ্ঞানী
শ্ৰেণী:বিংশ শতিকাৰ ভাৰতীয় বিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
মাৰ্থা ষ্টেটলাৰ

**এডেলহাইড ফেনী মাৰ্থা ষ্টেটলাৰ** () জন্ম: ২৫ ছেপ্টেম্বৰ ১৮৭০ – মৃত্যু: ১৬ ডিচেম্বৰ ১৯৪৫ এগৰাকী চুইজাৰলেণ্ডৰ চিত্ৰশিল্পী আৰু ভাস্কৰ্য শিল্পী আছিল। তেওঁ আছিল *একাডেমী দে লা গ্ৰেণ্ডে চৌমিয়েৰ*, নামৰ শিক্ষা প্ৰতিষ্ঠানৰ অন্যতম প্ৰতিষ্ঠাপক আৰু ১৯০৯ চনৰ পৰা ১৯৪৫ চনলৈকে বিদ্যালয়খনৰ সহ-অধ্যক্ষ আছিল।

## জীৱনী
মাৰ্থা ষ্টেটলাৰৰ জন্ম হৈছিল চুইজাৰলেণ্ডৰ বাৰ্ন চহৰত। তেওঁৰ পিতৃৰ নাম আছিল ইউজেন ষ্টেটলাৰ, তেওঁ এজন স্থপতিবিদ আছিল যিয়ে মাৰ্থাৰ প্ৰাৰম্ভিক চিত্ৰ অংকনৰ পথ নিৰ্দেশনা কৰিছিল। ১৮৯৩ চনত, বাৰ্ন আৰু জেনেভাত শিল্প অধ্যয়ন কৰাৰ পিছত, মাৰ্থা ষ্টেটলাৰ পেৰিছলৈ যায় আৰু একাডেমী জুলিয়ানত অধ্যয়ন কৰে। ১৮৯৩ চনৰ পৰা ১৮৯৮ চনলৈকে লুক-অলিভিয়াৰ মাৰ্চনৰ ওচৰত অধ্যয়ন কৰে আৰু ১৮৯৯ চনত লুচিয়ান চাইমনৰ অধীনত শিল্প শিক্ষা গ্ৰহণ কৰিবলৈ লয়। মাৰ্থা ষ্টেটলাৰ সহ-প্ৰতিষ্ঠাপক হোৱা *একাডেমী ডি লা গ্ৰেণ্ড চৌমিয়েৰ* প্ৰতিষ্ঠানৰ উৎপত্তি শিল্পৰ শিক্ষাৰ্থীৰ এটা দলৰ পৰাই হৈছিল। ছাইমন, এণ্টোৱান বৰ্ডেল আৰু এমিল-ৰেনে মেনাৰ্ড আদি বিদ্যালয়খনৰ প্ৰাৰম্ভিক প্ৰশিক্ষকসকলৰ ভিতৰত আছিল। ষ্টেটলাৰ আৰু তেওঁৰ সংগী আৰু সহযোগী শিল্পী এলিছ ডেনেনবাৰ্গ ১৯০৯ চনৰ পৰা ১৯৪৫ চনলৈকে বিদ্যালয়খনৰ পৰিচালক আছিল।

১৮৯৭ চনত ষ্টেটলাৰে পেৰিছ প্ৰদৰ্শনীত অংশগ্ৰহণ কৰিবলৈ আৰম্ভ কৰে আৰু চেলন ডেছ ইণ্ডেপেণ্ডেণ্টছ, *চেলুন ডেছ টুইলেৰীছ* আৰু *ছ'চাইটি নেচনেল ডেছ ব'জ-আৰ্টছৰ চেলুন*ত নিজৰ শিল্পকৰ্ম প্ৰদৰ্শন কৰে আৰু ১৯১২ চনত তেওঁ ইয়াৰ সহযোগী সদস্য হয়। ১৯১০ চনত ব্ৰাছেলছৰ এক্সপ'জিচন ইউনিভাৰ্চেলত প্ৰদৰ্শিত কামৰ বাবে তেওঁ পদক লাভ কৰে আৰু ১৯২০ চনৰ ভেনিচ বিয়েনালেত চুইজাৰলেণ্ডৰ পেভিলিয়নত এখন ছবি অৰিহণা যোগায়।

মাৰ্থা ষ্টেটলাৰৰ শিল্পকৰ্মৰ বিষয়বস্তুৰ ভিতৰত আছিল, *জাৰ্ডিন ডু লাক্সেমবাৰ্গ* আৰু টুইলেৰীজ গাৰ্ডেনত খেলা শিশুৰ বহুতো বাহিৰৰ প্ৰাকৃতিক দৃশ্যৰ লগতে অভ্যন্তৰীণ দৃশ্য, ষ্টিল লাইফ, লেণ্ডস্কেপ, প্ৰতিকৃতি আৰু প্ৰাণী অধ্যয়ন। ১৯২০ চনৰ পিছত যেতিয়া তেওঁ পেৰিছৰ উপকণ্ঠ ফণ্টেন-অ’-ৰোজছলৈ গুচি যায়, আৰু তাৰ পাছত ক্ৰমে তেওঁৰ কলাত্মক চিত্ৰৰ উৎপাদন হ্ৰাস পায়। ১৯৪৫ চনৰ ১৬ ডিচেম্বৰত পেৰিছৰ ওচৰৰ হাউটছ ডি চেইনৰ চেটিলনত মাৰ্থা ষ্টেটলাৰৰ মৃত্যু হয়। ১৯৪৬ চনত কুনষ্টেল বাৰ্নে তেওঁৰ স্মৃতিত মাৰ্থাৰ কৰ্মৰাজিৰ প্ৰদৰ্শনী অনুষ্ঠিত কৰে। ষ্টেটলাৰৰ ৰচনাসমূহ কুনষ্টমিউজিয়াম উইণ্টাৰথাৰ, মিউজিয়াম অৱ ফাইন আৰ্টছ বাৰ্ন, জেনেভাৰ মিউজিয়াম ডি আৰ্ট এট ডি হিষ্ট'ৰ, পেৰিছৰ মিউজিয়াম ডু লাক্সেমবাৰ্গ আৰু ৰোমৰ গেলেৰিয়া নাজিঅ'নেল ডি আৰ্টে মডাৰ্নাৰ হাতত সংৰক্ষিত হৈ আছে।

## তথ্য সূত্ৰ

শ্ৰেণী:চিত্ৰশিল্পী
শ্ৰেণী:মৃত ব্যক্তি
শ্ৰেণী:ছুইজাৰলেণ্ডৰ ব্যক্তি
অৰ্চি

**অৰ্চি** () এগৰাকী ৰাণী, আৰু হিন্দু পৌৰাণিকত লক্ষ্মী ৰ এগৰাকী পাৰ্থিৱ অৱতাৰ।
*[[ভাগৱত পুৰাণ]]* অনুসৰি  অৰ্চি ৰজা বেণৰ শৰীৰৰ পৰা উদ্ভৱ হৈছে আৰু তেওঁৰ স্বামী ৰজা পৃথু। তেওঁলোকৰ দুয়েজন ক্ৰমে লক্ষ্মী আৰু বিষ্ণুৰ অৱতাৰ বুলি কোৱা হয়।

অৰ্চিই পত্নী হিচাপে স্বামীৰ পিছে পিছে সন্ন্যাসৰ বাবে অৰণ্যলৈ গৈছিল। যেতিয়া তেওঁৰ স্বামী পৃথুৰ মৃত্যু হয়, তেতিয়া অৰ্চিয়ো কৰ্তব্যপৰায়ণভাৱে তেওঁৰ অন্ত্যেষ্টিক্ৰিয়াৰ কৰে। ৰাণীয়ে প্ৰয়োজনীয় অন্ত্যেষ্টিক্ৰিয়াৰ কাম-কাজ সম্পন্ন কৰিছিল আৰু পানীৰ বলিদান আগবঢ়াইছিল। নদীত গা ধুই বিভিন্ন গ্ৰহ ব্যৱস্থাত আকাশত অৱস্থিত বিভিন্ন অৰ্ধদেৱতাক প্ৰণাম জনাইছিল। তাৰ পিছত তোওঁই জুইৰ প্ৰদক্ষিণ কৰি স্বামীৰ কমল চৰণৰ কথা ভাবি থাকোঁতে অন্ত্যেষ্টিক্ৰিয়াৰ জুইকুৰাত প্ৰৱেশ কৰি আত্মহত্যা কৰিছিল। 
— শ্ৰীমদ্ভাগৱত (ভাগৱত পুৰাণ) (কান্ত ৪, অধ্যায় ২৩, পদ ২২)

## তথ্য সংগ্ৰহ

শ্ৰেণী:হিন্দু দেৱী
শ্ৰেণী:হিন্দুধৰ্মৰ দেৱ দেৱী
নলিনীপ্ৰভা ডেকা

****

**নলিনীপ্ৰভা ডেকা** (; জন্ম:১১ মাৰ্চ ১৯৪৪ – মৃত্যু:১৫ জুন ২০১৪) আছিল ব্ৰহ্মপুত্ৰ উপত্যকাক সামৰি লোৱা ভাৰত  অসমৰ এগৰাকী লেখিকা, কবি, গল্পকাৰ, অভিনেত্ৰী আৰু নাট্যকাৰ। ২০১২ চনত লিডুত অনুষ্ঠিত হোৱা অসম সাহিত্য সভাৰ (অসম সাহিত্য সমাজ) এক সমাৱেশত তেওঁক সন্মানিত কৰা হৈছিল।

ডেকাই তেওঁৰ স্বামী ভবানন্দ ডেকাৰ সৈতে অসমৰ ঐতিহ্য, পৰম্পৰাগত ৰীতি-নীতি, বয়ন আৰু বস্ত্ৰশিল্প, ৰন্ধন আৰু লোক সংগীতৰ বিষয়ে প্ৰচাৰ কৰিছিল।তেওঁলোকে পৰম্পৰাগত অসমজীৱনশৈলী, কলা, সাহিত্য আৰু সংস্কৃতিৰ ওপৰত গৱেষণা কৰিছিল।
নলিনীপ্ৰভা ডেকাই 'ফুল' নামৰ এখন শিশু আলোচনীৰ প্ৰথম মহিলা সম্পাদক আৰু প্ৰকাশক আছিল আৰু ৩০ খন সমালোচকৰ দ্বাৰা প্ৰশংসিত কিতাপ লিখিছিল। অল ইণ্ডিয়া ৰেডিঅ'ই মহিলা আৰু শিশুসম্পৰ্কীয় বিষয়ত ডেকাৰ ৰেডিঅ' নাটক সম্প্ৰচাৰিত হৈছিল।

## পৰম্পৰাগত অসমীয়া জীৱনশৈলী
কবি নলিনী প্ৰভা ডেকাই নিজৰ সন্তানৰ মাজতো অসমীয়া সংস্কৃতি আৰু ঐতিহ্যৰ উত্তৰাধিকাৰ গঢ়ি তুলিছিল।   তেওঁ হাতেৰে বোৱা কাপোৰ আৰু পোছাক প্ৰস্তুত কৰিবলৈ নতুন দিল্লী আৰু গুৱাহাটীত থকা তেওঁৰ ঘৰত এখন থলুৱা অসমী পৰম্পৰাগত তাঁতশাল স্থাপন কৰিছিল। ডেকাই তেওঁৰ স্বামীয়ে পিন্ধিবলৈ হাতেৰে বোৱা চুৰীয়া চাপকন আৰু নিজৰ মেখেলা-চাদৰ নিজ হাতেৰে বৈ লৈছিল।
তেওঁ ঘৰত  এটা ঢেকী স্থাপন কৰিছিল আৰু তেওঁৰ পৰিয়ালৰ বাবে জৈৱিক পদ্ধতিত খাদ্য উৎপাদন কৰিবলৈ ব্যৱহাৰ কৰিছিল। চাউল, ঘেঁহু আৰু মচুৰ দাইলকে ধৰি কেঁচা ধানক পৰম্পৰাগত শৈলীত প্ৰস্তুত কৰিছিল। অসমীয়া খাদ্য আৰু জলপান যেনে চাউল, কোমল চাউল, বৰা চাউল, চিৰা, আখৈ আদি কৰিবলৈ মাটি তৈয়াৰ কৰা হৈছিল।আনকি চহৰতো ডেকাই আত্মনিৰ্ভৰশীলতা প্ৰদৰ্শন কৰিছিল ।

## লেখক
ডেকাই মুঠ ৩০ খন কিতাপ লিখিছিল আৰু সম্পাদনা কৰিছিল । তেওঁৰ কিছুমান লিখনি, চুটি গল্পকে ধৰি ইংৰাজীলৈ অনুবাদ কৰা হৈছে। ডেকাৰ কিতাপসমূহ মহেশ্বৰ নেওগ, ভূপেন হাজৰিকা, প্ৰমোদ চন্দ্ৰ ভট্টাচাৰ্য, শীলভদ্ৰ, ৰামমল ঠাকুৰীয়া, ভবনানন্দ ডেকা, বিশ্বেশ্বৰ হাজাৰিকা আৰু কনক চন্দ্ৰ ডেকাই পৰ্যালোচনা কৰিছে। ভূপেন হাজৰিকা আৰু মামণি ৰয়ছম গোস্বামী(ইন্দিৰা গোস্বামী)ৰ সৈতে তেওঁৰ এক সৌহাৰ্দ্যপূৰ্ণ সম্পৰ্ক আছিল, আৰু ভূপেন হাজৰিকাই তেওঁৰ এখন কিতাপৰ বিষয়ে এটা প্ৰবন্ধ লিখিছিল।তেওঁৰ বহুতো কবিতা অসমৰ সংগীতজ্ঞ আৰু গায়কসকলে গীত পৰিৱেশন কৰিছে।

## নাট্যকাৰ
ডেকা ১৯৭০ ৰ দশকৰ আৰম্ভণিৰ পৰা অসমৰ এগৰাকী জনপ্ৰিয় অসম প্ৰথম প্ৰজন্মৰ মহিলা ৰেডিঅ' নাট্যকাৰ আছিল। তেওঁৰ নাটকবোৰ মহিলা আৰু শিশুসম্পৰ্কীয় বিষয়বোৰক কেন্দ্ৰ কৰি আছিল আৰু বহুতো গুৱাহাটীৰ পৰা অল ইণ্ডিয়া ৰেডিঅ'ত সম্প্ৰচাৰিত হৈছিল। ডেকাই নিজেও তেওঁৰ কিছুমান ৰেডিঅ' নাটক আৰু মঞ্চত অভিনয় কৰিছিল।

## সামাজিক কৰ্মী
ডেকা অসমৰ এগৰাকী আগশাৰীৰ সমাজকৰ্মী আছিল আৰু ৰাষ্ট্ৰীয় আৰু আন্তঃৰাষ্ট্ৰীয় সংগঠন স্থাপনত ভূমিকা পালন কৰিছিল। শ্ৰীমন্ত শংকৰদেৱ আন্তঃৰাষ্ট্ৰীয় ফাউণ্ডেচন, অসম ফাউণ্ডেচন-ইণ্ডিয়া, দিল্লী অসমীয়া সাহিত্য সমাজ, সদৌ অসম মইনা পাৰিজাত, কামৰূপ (অবিভক্ত) জিলা সাহিত্য সভা, সদৌ অসম চেমনীয়া চৰা, পূৱ শৰণীয়া নামঘৰ, ৰাজগড় সাহিত্য চৰা, পোহৰ প্ৰয়াসী  লক্ষণীয় সমাজ,  উৰ্বশী কৃষ্টি কেন্দ্ৰ আৰু উৰ্বশী সংগীত বিদ্যালয়। তেওঁ উত্তৰ-পূব ভাৰতৰ এটা আঞ্চলিক ৰাজনৈতিক সংগঠনৰ মহিলা শাখা পূৰ্বাঞ্চলীয় মহিলা পৰিষদৰ প্ৰতিষ্ঠাপক সভাপতি আছিল।

## তথ্যৰ উৎস
শ্ৰেণী: মৃত ব্যক্তিশ্ৰেণী: লেখিকাশ্ৰেণী: অসমৰ ব্যক্তি
শ্ৰেণী:ভাৰতীয় মহিলা কবি
কমলা বেনিৱাল

**কমলা বেনিৱাল**(১২ জানুৱাৰী ১৯২৭ – ১৫ মে' ২০২৪), এগৰাকী ভাৰতীয় স্বাধীনতা সংগ্ৰামী আৰু ৰাজনীতিবিদ আছিল। ভাৰতীয় জাতীয় কংগ্ৰেছ দলৰ জ্যেষ্ঠ সদস্য আছিল। ২০০৩ চনত তেওঁ বিভিন্ন পদত মন্ত্ৰী আৰু ৰাজস্থানৰ উপ-মুখ্যমন্ত্ৰী হিচাপে কাৰ্যনিৰ্বাহ কৰিছিল। পিছলৈ ২০০৯ চনৰ পৰা ২০১৪ চনৰ ভিতৰত ভাৰতৰ বিভিন্ন ৰাজ্যৰ ৰাজ্যপাল হিচাপে কৰ্মৰত আছিল। তেখেতে ১৯৫৪ চনত ২৭ বছৰ বয়সত ৰাজস্থান চৰকাৰৰ মন্ত্ৰী হোৱাৰ লগতে ৰাজস্থানৰ প্ৰথমগৰাকী মহিলা মন্ত্ৰী হোৱাৰ গৌৰৱ লাভ কৰিছল। উত্তৰ-পূৰ্বাঞ্চলৰ কোনো ৰাজ্যৰ প্ৰথমগৰাকী মহিলা গৱৰ্ণৰ হোৱাৰ সন্মানো তেওঁৰেই আছিল। ভাৰতৰ স্বাধীনতা সংগ্ৰামত তেওঁৰ অৱদানৰ স্বীকৃতি স্বৰূপে প্ৰাক্তন প্ৰধানমন্ত্ৰী ইন্দিৰা গান্ধীৰ পৰা তাম্ৰ পাত্ৰ বঁটা লাভ কৰিছিল।

কমলা বেনিৱাল (১২ জানুৱাৰী ১৯২৭ – ১৫ মে' ২০২৪) এজনী ভাৰতীয় স্বাধীনতা সংগ্ৰামী আৰু ৰাজনীতিবিদ আছিল। তেওঁ ভাৰতীয় ৰাষ্ট্ৰীয় কংগ্ৰেছ দলৰ এগৰাকী জ্যেষ্ঠ সদস্য আছিল। তেওঁ বিভিন্ন মন্ত্ৰালয়ত মন্ত্ৰী পদত কাৰ্যনিৰ্বাহ কৰিছিল আৰু ২০০৩ চনত ৰাজস্থানৰ উপ-মুখ্যমন্ত্ৰী ৰূপেও দায়িত্ব পালন কৰিছিল। পিছত, ২০০৯ ৰ পৰা ২০১৪ চনৰ ভিতৰত তেওঁ ভাৰতৰ বিভিন্ন ৰাজ্যৰ ৰাজ্যপাল হিচাপে কৰ্মৰত আছিল।

## জীৱন আৰু জীৱিকা
বেনিৱালে ১৯২৭ চনৰ ১২ জানুৱাৰীত ব্ৰিটিছ ভাৰতৰ ৰাজপুতনা এজেন্সীৰ গোৰিৰত জাট পৰিয়ালত জন্মগ্ৰহণ কৰিছিল । নৱভাৰত টাইমছৰ মতে বেনিৱালে মাত্ৰ ১৫ বছৰ বয়সত কিশোৰী অৱস্থাতে ভাৰতীয় জাতীয় কংগ্ৰেছত যোগদান কৰিছিল আৰু ভাৰত ত্যাগ আন্দোলনৰ সৈতে জড়িত হৈ পৰিছিল। 

১৯৫৪ চনত ২৭ বছৰ বয়সত বিধানসভাৰ নিৰ্বাচনত জয়ী হৈ ৰাজস্থান ৰাজ্য চৰকাৰৰ মন্ত্ৰী হয়। বেনিৱাল ১৯৫৪ চনৰ পৰা ৰাজস্থানৰ একেৰাহে কংগ্ৰেছ চৰকাৰৰ মন্ত্ৰী হিচাপে গৃহ, চিকিৎসা আৰু স্বাস্থ্য, শিক্ষা আৰু কৃষিকে ধৰি বিভিন্ন গুৰুত্বপূৰ্ণ পদবীত অধিষ্ঠিত আছিল। তেওঁ অশোক গেহলট চৰকাৰৰ ৰাজহ মন্ত্ৰী আছিল। 

১৯৮০ চনৰ পৰা ১৯৯০ চনলৈকে এক দশক ধৰি ৰাজস্থান চৰকাৰৰ কেবিনেট মন্ত্ৰী আছিল। এই সময়ছোৱাত তেওঁ কৃষি, পশুপালন, জলসিঞ্চন, শ্ৰম আৰু নিয়োগ, শিক্ষা, কলা আৰু সংস্কৃতি, পৰ্যটন আৰু সংহত গ্ৰাম্য উন্নয়নৰ দৰে এক নিৰ্মল বৈচিত্ৰ্যপূৰ্ণ পৰ্টফলিঅ’ লাভ কৰিছিল।

১৯৯৩ চনত তেওঁ মন্ত্ৰীত্বৰ পদবীত নাছিল যদিও জয়পুৰৰ বৈৰাথ (বৰ্তমান বিৰাটনগৰ)ৰ পৰা বিধানসভালৈ নিৰ্বাচিত হৈছিল। ১৯৯৮ চনত পুনৰ কেবিনেট মন্ত্ৰী হয়, আৰু ২০০৩ চনৰ পৰা ৰাজস্থানৰ উপ-মুখ্যমন্ত্ৰী হিচাবে কাৰ্য্য নিৰ্বাহ কৰিছিল।

দীৰ্ঘদিনীয়া কৰ্মজীৱনত তেওঁ ৰাজ্যিক কংগ্ৰেছ দলৰ কাৰ্য্যকলাপৰ সৈতে ওতঃপ্ৰোতভাৱে জড়িত আছিল আৰু নিখিল ভাৰত কংগ্ৰেছ সমিতিৰ সদস্য আছিল। ১৯৭৭ চনৰ নিৰ্বাচনৰ সময়ত প্ৰদেশ কংগ্ৰেছ কমিটীৰ যুটীয়া সম্পাদিকা হিচাপে গ্ৰহণ কৰা দলীয় পদসমূহৰ ভিতৰত ৰাজস্থান কংগ্ৰেছৰ কাৰ্যনিৰ্বাহক সমিতিৰ সদস্য, ৰাজস্থান মহিলা কংগ্ৰেছৰ সভানেত্ৰী, ৰাজস্থান প্ৰদেশ নিৰ্বাচন সমিতিৰ সদস্য, আৰু তাৰ পিছত নিৰ্বাচনী প্ৰচাৰ সমিতিৰ অধ্যক্ষ আছিল।

বেনিৱাল দীৰ্ঘদিন ধৰি ৰাজস্থানৰ ৰাজ্য চৰকাৰৰ মন্ত্ৰী হৈ বিভিন্ন কেবিনেট পদত অধিষ্ঠিত আছিল। মন্ত্ৰী হিচাপে প্ৰায় ৫০ বছৰ ৰাজস্থান চৰকাৰত সেৱা আগবঢ়াইছিল।

২০০৯ চনৰ অক্টোবৰ মাহত তেওঁ ত্ৰিপুৰাৰ ৰাজ্যপাল হিচাপে নিযুক্তি লাভ কৰে। উত্তৰ-পূব ভাৰতৰ যিকোনো ৰাজ্যৰ প্ৰথম মহিলা গৱৰ্ণৰ । এমাহৰ পিছত ২০০৯ চনৰ ২৭ নৱেম্বৰত গুজৰাটৰ ৰাজ্যপালহিচাপে নিযুক্তি লাভ কৰে আৰু তাত চাৰি বছৰতকৈ অধিক সময় কাৰ্যনিৰ্বাহ কৰে। ২০১৪ চনৰ ৬ জুলাইত তেওঁক মিজোৰামৰ ৰাজ্যপালৰ পদলৈ বদলি কৰা হয়। তেওঁৰ কাৰ্যকাল শেষ হ'বলৈ মাত্ৰ দুমাহ বাকী থকাৰ সময়তে তেওঁক পদৰ পৰা অপসাৰণ কৰা হয়।

জয়পুৰৰ এখন ব্যক্তিগত চিকিৎসালয়ত হঠাৎ হোৱা অসুস্থতাৰ বাবে তেওঁক ভৰ্তি কৰাৰ কিছু সময়ৰ পিছতে ২০২৪ চনৰ ১৫ মে'ত ৯৭ বছৰ বয়সত বেনিৱালে ইহলীলা সম্বৰণ কৰে।

## তথ্য সূত্ৰ
শ্ৰী গংগামা মন্দিৰ

**শ্ৰী গংগামা দেৱী মন্দিৰ()** বাংগালোৰ চহৰৰ উত্তৰ-পশ্চিম অঞ্চলত মল্লেশ্বৰ লেআউটৰ দ্বিতীয় টেম্পল ষ্ট্ৰীটৰ কাদু মল্লেশ্বৰ মন্দিৰৰ ওচৰত অৱস্থিত।
মন্দিৰৰ মুখ্য দেৱতা হৈছে গণগাম্মা বা দেৱী গংগা, যাক পৃথিৱীত গংগা নদী আৰু শক্তিৰ অৱতাৰ হিচাপেও প্ৰকাশ কৰা বুলি গণ্য কৰা হয়।
## মন্দিৰৰ ইতিহাস
ভাৰতৰ এগৰাকী জনপ্ৰিয় দেৱী গঙ্গমা হৈছে বাংগালোৰৰ এগৰাকী নাদা দেৱথে বা স্থানীয় দেৱতা। বাৰ্ষিক গঙ্গামা জাথৰে বা ধৰ্মীয় মেলা আৰু উৎসৱ সমগ্ৰ ভাৰতৰ বিভিন্ন স্থানত অনুষ্ঠিত হয় আৰু বাংগালোৰত হোৱা এই অনুষ্ঠানটো ১৯২৮ চনৰ পৰা মল্লেশ্বৰ অঞ্চলত আৰু ইয়াৰ আশে-পাশে অনুষ্ঠিত হৈ আহিছে।
২০০৪ চনত দেৱীৰ সন্মানত এটা স্থায়ী মন্দিৰ পবিত্ৰ কৰা হৈছিল।

## মন্দিৰ চৌহদৰ অনান্য দেৱ-দেৱী
মন্দিৰ চৌহদত গণেশ, সুব্ৰমন্য আৰু নৱগ্ৰহৰ বাবে সৰু মন্দিৰআছে

## বাৰ্ষিক গংগামা জাথৰে
'জাথ্ৰা' বা 'জাথৰে' হৈছে এক বাৰ্ষিক ধৰ্মীয় মেলা আৰু উৎসৱ যাক দক্ষিণৰ ৰাজ্যসমূহৰ বিভিন্ন সাধু আৰু স্থানীয় দেৱতাৰ সন্মানত অনুষ্ঠিত কৰা হয়। যেনে য়েল্লাম্মা মন্দিৰৰ য়েল্লাম্মা জাথ্ৰে, সৌন্দাট্টি, নায়কনাহাট্টি থিপেৰুদ্ৰা স্বামী মন্দিৰত নায়কনাহাট্টি জাথৰে আদি।
বাংগালোৰৰ গাংগমগাম্মা জাথৰে ১৯২৮ চনৰ পৰা এটা পৰম্পৰা হৈ আহিছে আৰু বৰ্তমান মল্লেশ্বৰ গণগাম্মা মন্দিৰৰ চাৰিওফালে অনুষ্ঠিত হৈ আছে।

অনুষ্ঠানটো সাধাৰণতে তিনিদিনীয়াকৈ অনুষ্ঠিত কৰা হয় আৰু বাংগালোৰ আৰু ওচৰৰ অঞ্চলৰ পৰা হাজাৰ হাজাৰ ভক্ত মন্দিৰলৈ আহে । মন্দিৰ আৰু দেৱতাক বিশেষভাৱে সজোৱা হয় আৰু ভক্তসকলে পৰম্পৰাগত ফুল, নাৰিকল আৰু ফলৰ সৈতে দেৱীক ৰাগী গেঞ্জি (গ্ৰুৱেল) আগবঢ়ায়।

## তথ্যৰ উৎস
শ্ৰেণী:হিন্দুধৰ্মৰ মঠ-মন্দিৰ
মীনাক্ষী বেনাৰ্জী

**মীনাক্ষী বেনাৰ্জী** ভাৰতীয় চাইন’বেক্টেৰিয়া আৰু টেক্সাছৰ হিউষ্টনত থকা ৰাইচ ইউনিভাৰ্চিটি এপ্লাইড এলগাল ৰিচাৰ্চ চেণ্টাৰৰ মুৰব্বী। তেওঁ ভূপালৰ বৰকাতুল্লা বিশ্ববিদ্যালয়ৰ জীৱবিজ্ঞান বিভাগৰ প্ৰাক্তন মুৰব্বী আছিল। 

## শিক্ষা

বেনাৰ্জীয়ে আছানছলৰ আইৰিছ কনভেণ্ট লৰেটোৰ পৰা স্কুলীয়া শিক্ষা সম্পূৰ্ণ কৰে আৰু তাৰ পিছত ৰাঁচী বিশ্ববিদ্যালয়ৰ নিৰ্মলা কলেজত বিজ্ঞান অধ্যয়ন কৰে। কাশী হিন্দু বিশ্ববিদ্যালয়ৰ মহিলা মহাবিদ্যালয়ত স্নাতক ডিগ্ৰী লাভ কৰিবলৈ নামভৰ্তি কৰে, য'ত তেওঁ উদ্ভিদ বিজ্ঞান অধ্যয়ন কৰে। এই বিষয়টোৰ প্ৰতি তেওঁৰ আগ্ৰহৰ বাবেই তেওঁ উদ্ভিদ বিজ্ঞানত স্নাতকোত্তৰ ডিগ্ৰী লাভ কৰে আৰু ইয়াতেই তেওঁৰ চাইন’বেক্টেৰিয়াৰ প্ৰতি আগ্ৰহ গঢ় লৈ উঠিছিল।

## কৰ্মজীৱন

১৯৮৯ চনত বেনাৰ্জীয়ে বৰকাতুল্লা বিশ্ববিদ্যালয়ত প্ৰবক্তা হিচাপে যোগদান কৰে। তেওঁ ১৯৯৭ চনত এজন পাঠক আৰু ২০০৫ চনত এজন অধ্যাপক হৈছিল। তেওঁ বিশ্ববিদ্যালয়খনৰ জীৱবিজ্ঞান বিভাগৰ মুৰব্বী।

২০১০ চনত বেনাৰ্জীয়ে ড° কে. এন. কাটজু ৰাজ্যিক পৰ্যায়ৰ বিজ্ঞান বঁটা লাভ কৰে।

বেনাৰ্জী ভাৰতীয় বিজ্ঞান একাডেমীৰ আজীৱন সদস্য।

তেওঁৰ বৰ্তমানৰ আগ্ৰহৰ ভিতৰত আছে শৈবাল জৈৱ সাৰত বিৰল ঔষধি উদ্ভিদ প্ৰজাতিৰ প্ৰসাৰ আৰু ঠাণ্ডা আৰু গৰম মৰুভূমিকে ধৰি বিভিন্ন বাসস্থানৰ পৰা অহা চাইন’বেক্টেৰিয়াৰ ওপৰত গৱেষণা আৰু এই জীৱবোৰে জীৱনৰ সীমাত কেনেকৈ জীয়াই থাকে। তেওঁ বৰ্জ্য পানী পৰিশোধন আৰু জৈৱ ইন্ধন উন্নয়নৰ বাবে শেলাইৰ ব্যৱহাৰ কৰাৰ বিষয়ে প্ৰকাশ কৰিছে।

## তথ্যসূত্ৰ

শ্ৰেণী:নাৰী শ্ৰেণী:ভাৰতৰ নাৰী শ্ৰেণী:মহিলা বিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
পূজা ধিংৰা

পূজা ধিংৰা

পূজা ধিংৰা (জন্ম ১৯৮৬) এগৰাকী ভাৰতীয় পেষ্ট্ৰী চেফ আৰু মহিলা ব্যৱসায়ী। প্ৰথমবাৰৰ বাবে তেখেতে ভাৰতত মেকাৰণ স্তৰ খুলিছিল। লগতে তেওঁ বেকাৰী চেইন লে১৫ পেটিচেৰিৰ গৰাকী যি মেকাৰণ আৰু ফৰাচী ডিজাৰ্ট বিশেষজ্ঞ। 
## জীৱনী
গেষ্ট্ৰ’নমিৰ প্ৰতি আগ্ৰহী এটা পৰিয়ালত ধিংৰাৰ জন্ম হৈছিল। পিতৃ আৰু ভাতৃ বাৰুণ ধিংৰা দুয়ো ৰেষ্টুৰেণ্টৰ মালিক। তেওঁ মুম্বাইৰ বিখ্যাত- বম্বে স্কটিছ স্কুলত অধ্যয়ন কৰিছিল। সৰুতে ধিংৰাই পেহীয়েকৰ পৰা বেকিং কলা শিকিছিল।  ২০০৪ চনত চাকৰি এৰি দিয়াৰ আগতে প্ৰথমে মুম্বাইৰ এখন আইন বিদ্যালয়ত নামভৰ্তি কৰে আৰু কেৰিয়াৰ সলনি কৰি চুইজাৰলেণ্ডৰ লে ব'ভেৰেটৰ চেজাৰ ৰিটজ স্কুলত আতিথ্য আৰু পৰিচালনাৰ পাঠ্যক্ৰমত অধ্যয়ন কৰে।
তিনি বছৰৰ পিছত পেৰিছৰ লে কৰ্ডন ব্লুত প্ৰশিক্ষণ আৰম্ভ কৰে।  তাত তেওঁৰ প্ৰথম মেকাৰণ পিয়েৰ হাৰ্মেৰ এটা পেটিচেৰীত দেখা যায়।  পাঠ্যক্ৰম সম্পূৰ্ণ কৰাৰ পিছত ধিংৰা মুম্বাইলৈ উভতি আহে আৰু ভাৰতত পেৰিছ শৈলীৰ ৰান্ধনী অভিজ্ঞতা সৃষ্টি কৰাৰ একক লক্ষ্যৰে ২০১০ চনৰ মাৰ্চ মাহত প্ৰথমটো ষ্ট'ৰ মুকলি কৰে। . ২০১৬ চনত ধিংৰাই নিজৰ উদ্যোগ সম্প্ৰসাৰণ কৰি দক্ষিণ মুম্বাইত লে১৫ কেফে নামৰ নতুন স্থান মুকলি কৰে। 

২০১০ চনত যেতিয়া মুম্বাইৰ ব্যৱসায় খুলিছিল তেতিয়া তেওঁৰ কৰ্মচাৰী আছিল মাত্ৰ দুজন। ২০১৪ চনৰ অক্টোবৰ মাহলৈকে তেওঁৰ বয়স আছিল ৪২ বছৰ। তেওঁৰ উচ্চাকাংক্ষা সমগ্ৰ ভাৰততে প্ৰতিষ্ঠান মুকলি কৰা। 

তেওঁ ফেশ্বন আৰু লাইফষ্টাইল গ্ল’ছিৰ নিয়মীয়া প্লেয়াৰ - ২০১৪ চনৰ বাবে ফৰ্বছ ইণ্ডিয়াই তেওঁলোকৰ ‘৩০ বছৰৰ তলৰ ৩০’ কৃতিত্বৰ তালিকা আৰু ফৰ্বছৰ ৩০ বছৰৰ তলৰ ৩০ এছিয়াৰ তালিকাৰ বাবে তেওঁক নিৰ্বাচিত কৰিছিল। 

তেওঁ দুখন কিতাপ প্ৰকাশ কৰিছে। বেকিং সম্পৰ্কে (ভাৰতত) লিখা এখন কিতাপ এখন বেষ্ট চেলাৰ। আনখন কিতাপ হৈছে-দ্য হোলছাম কিচেন

চনী এণ্টাৰটেইনমেণ্ট টেলিভিছনত প্ৰচাৰিত মাষ্টাৰচেফ ইণ্ডিয়া – হিন্দী ৮ ৰ বিচাৰক হিচাপে তেওঁ চেফ বিকাশ খান্না আৰু চেফ ৰণবীৰ ব্ৰাৰৰ সৈতে যোগদান কৰে। 

## গ্ৰন্থতালিকা
ট্ৰিটছৰ বিগ বুক . পেংগুইন বুকছ ইণ্ডিয়া। ২০১৪ চন। আই এছ বি এন ৯৭৮-০১৪৩৪২২৬৮৬.

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:ভাৰতীয় ৰন্ধন প্ৰকৰণৰ গ্ৰন্থ লেখক
গৰিমা অৰোৰা

গৰিমা অৰোৰা
গৰিমা অৰোৰা এগৰাকী ভাৰতীয় মাষ্টাৰ চেফ, জজ হোটেলিয়াৰ, ৰেষ্টুৰেণ্টৰ মালিক আৰু এগৰাকী মহিলা ব্যৱসায়িক। তেখেত ২০১৮ চনৰ নৱেম্বৰ মাহত মিচেলিন ষ্টাৰ লাভ কৰা প্ৰথমগৰাকী ভাৰতীয় মহিলা হিচাপে পৰিগণিত হয়। 

## প্ৰাথমিক জীৱন আৰু পেচা
অৰোৰা মুম্বাইত ডাঙৰ-দীঘল হৈছিল। তেওঁ এটা পাঞ্জাবী অৰোৰা পৰিয়ালৰ। প্ৰথমতে চেফ হোৱাৰ আগতে তেওঁ সাংবাদিকতাত কেৰিয়াৰ গঢ়িছিল। 

২০০৮ চনত তেওঁ ফ্ৰান্সলৈ ৰাওনা হয়। পেৰিছৰ লে কৰ্ডন ব্লুত অধ্যয়ন কৰি ২০১০ চনত স্নাতক ডিগ্ৰী লাভ কৰে। ২০১৭ চনৰ এপ্ৰিল মাহত বেংককত নিজাকৈ ৰেষ্টুৰেণ্ট গায়া খোলাৰ পূৰ্বে তেওঁ কোপেনহেগেনৰ নোমাৰ গৰ্ডন ৰামছে আৰু ৰেনে ৰেডজেপিৰ সৈতে কাম কৰে । 

বেংককৰ মাজমজিয়াত থকা এটা পৰম্পৰাগত থাই ঘৰত অৱস্থিত *গা* হৈছে এখন মডাৰ্ণ ইণ্ডিয়ান ফাইন ডাইনিং ৰেষ্টুৰেণ্ট। 

## বঁটা আৰু সংস্থাসমূহ
২০১৮ চনৰ নৱেম্বৰ মাহত তেওঁ আৰু তেওঁৰ ৰেষ্টুৰেণ্টখনে মিচেলিন ষ্টাৰ লাভ কৰে। অৰোৰা এই সন্মান লাভ কৰা প্ৰথমগৰাকী মহিলা ভাৰতীয় চেফ।  

২০১৯ চনৰ মাৰ্চ মাহত ৰেষ্টুৰেণ্ট গাৱে এছিয়াৰ ৫০খন শ্ৰেষ্ঠ ৰেষ্টুৰেণ্টৰ তালিকাত ১৬ নম্বৰ স্থানত আত্মপ্ৰকাশ কৰি সৰ্বোচ্চ নৱ প্ৰৱেশ বঁটা লাভ কৰে। 

২০১৯ চনৰ ফেব্ৰুৱাৰী মাহত অৰোৰাক বিশ্বৰ ৫০খন শ্ৰেষ্ঠ ৰেষ্টুৰেণ্টে বছৰৰ বাবে এছিয়াৰ শ্ৰেষ্ঠ মহিলা চেফ হিচাপে নিৰ্বাচিত কৰে। 

২০১৯ চনৰ জুন মাহত ৰেষ্টুৰেণ্ট গাৱে বিশ্বৰ ৫০খন শ্ৰেষ্ঠ ৰেষ্টুৰেণ্ট  তালিকাত ৯৫ নম্বৰত আত্মপ্ৰকাশ কৰে। 

২০১৯ চনৰ আগষ্ট মাহত অৰোৰাই ভাৰতীয় খাদ্যৰ ভৱিষ্যতক অগ্ৰাধিকাৰ দি ফুড ফৰৱাৰ্ড ইণ্ডিয়া আৰম্ভ কৰে। ২০১৯ চনৰ ১৭ অক্টোবৰত মুম্বাইত অনুষ্ঠিত হোৱা এই উদ্বোধনী অনুষ্ঠানত ভাৰতীয় খাদ্য সমাজৰ মুম্বাইৰ উজ্জ্বল মনবোৰক একত্ৰিত কৰি আলোচনা, খাদ্য সোৱাদ আৰু পেনেল আলোচনাৰে ভৰা এটা দিনত অংশগ্ৰহণ কৰে। 

মাষ্টাৰচেফ ইণ্ডিয়াৰ অন্যতম বিচাৰক। (২০২৩)

২০২৩ চনৰ ডিচেম্বৰ মাহত অৰোৰাক দ্বিতীয় মিচেলিন ষ্টাৰ প্ৰদান কৰা হয়। ইয়াৰ লগে লগে তেওঁ দুটা মিচেলিন ষ্টাৰ লাভ কৰা প্ৰথম আৰু একমাত্ৰ মহিলা ভাৰতীয় চেফ হিচাপে পৰিগণিত হয়। 
## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
আভাল অৰু থোদৰ কথাই

**আভাল অৰু থোদৰ কথাই** (; অনুবাদː তেওঁ এক অন্তহীন কাহিনী) ১৯৭৪ চনত কে. বালাচন্দৰৰ দ্বাৰা ৰচিত আৰু পৰিচালিত এখন ভাৰতীয় তামিল ভাষাৰ নাটকীয় বোলছবি। মুখ্য চৰিত্ৰত অভিনয় কৰিছিল সুজাথাই, প্ৰথমখন তামিল ছবিত আছিল তেওঁৰ প্ৰথম অভিনয়। কমল হাছান, বিজয়কুমাৰ, জয় গণেশ, এম. জি. সুমন আৰু শ্ৰীপ্ৰিয়াই মুখ্য চৰিত্ৰত অভিনয় কৰিছে। কাহিনীটো এগৰাকী শ্ৰমিক মধ্যবিত্ত মহিলাৰ ওপৰত আধাৰিত, যিয়ে নিজৰ বৃহৎ পৰিয়ালটোক পোহপাল দিবলৈ নিজৰ ইচ্ছাক ত্যাগ কৰে। 

এই ছবিখন বালাচন্দৰৰ লগতে‍ সুজাথাৰ অন্যতম শ্ৰেষ্ঠ ছবি হিচাপে গণ্য কৰা হয়। ই ২৫ সপ্তাহ ধৰি চলিছিল আৰু আন চাৰিটা ভাৰতীয় ভাষাত পুনৰ নিৰ্মাণ কৰা হৈছিল।

## কাহিনী
কবিতা (সুজাথা) এগৰাকী যুৱতী যি পৰিয়ালৰ একমাত্ৰ উপাৰ্জনকাৰী। বিধৱা ভনীয়েক, অবিবাহিত ভনীয়েক, অন্ধ কনিষ্ঠ ভাতৃ, মাক আৰু মদ্যপায়ী ভায়েক মূৰ্তি (জয়গণেশ) আৰু তেওঁৰ পত্নী আৰু এটা সৰু সন্তানক খুৱাবলৈ তেওঁ কঠোৰ পৰিশ্ৰম কৰে। কবিতাৰ দেউতাকে পৰিয়াল এৰি বহু আগতেই সাধু হৈছিল। ভায়েকে কোনো কাম নকৰে, কিন্তু তাইৰ লগত বহুত খেলে। তাইৰ এজন প্ৰেমিক আছে, বহু পুৰণি প্ৰেমিক, নাম তিলক (বিজয় কুমাৰ) যিয়ে তাইক বিয়া কৰাব বিচাৰে কিন্তু কবিতাই নিজৰ পৰিয়ালৰ কথা ভাবি বিয়াৰ কথা অস্বীকাৰ কৰে। তিলকৰ প্ৰেমত পৰে কবিতাৰ ভগ্নী ভাৰতী (শ্ৰীপ্ৰিয়া) যি এগৰাকী বিধৱা। কবিতাই ভনীয়েক আৰু তিলকৰ প্ৰেমৰ চিঠি পঢ়ি দুয়োৰে বিয়া ঠিক কৰি দিয়ে। প্ৰসাদে (কমল হাছান) ভাৰতীক পুনৰ ভাল পায় যদিও তাই আৰু তিলকৰ ৰোমাঞ্চত গভীৰ দুখ প্ৰকাশ কৰে আৰু পিছত কবিতাৰ প্ৰেমিকা চন্দ্ৰ (ফটাফ্ট জয়লক্ষ্মী)ক বিয়া কৰাবলৈ সন্মত হয়। কবিতাই ভায়েকৰ দায়িত্ববোধ দেখি নিজৰ জ্যেষ্ঠ অফিচৰ সহকৰ্মী অৰুণ ঘোষ (গোকুলনাথ)ক বিয়া কৰাবলৈ মান্তি হয়। কবিতাই চাকৰি এৰি দিয়াৰ সিদ্ধান্ত লয় কিন্তু পিছত ভায়েকৰ মৃত্যুৰ খবৰ শুনি অবিবাহিত ভনীয়েকক অৰুণ ঘোষৰ পত্নী হিচাপে ইনষ্টল কৰে আৰু চিনেমাখনৰ শেষত কবিতাই চাকৰি অব্যাহত ৰাখি আগৰ দৰে পৰিয়াল চলাই থকা দেখা যায়। 

## সঁহাৰি
সমালোচনাত্মক আৰু ব্যৱসায়িক দুয়োটা দিশতে এই ছবিখনে সফলতা লাভ কৰিছিল৷ বালাচন্দৰে শ্ৰেষ্ঠ পৰিচালক – তামিলৰ ফিল্মফেয়াৰ বঁটা লাভ কৰে।
কল্কিৰ কুট্টি কৃষ্ণনে বালাচন্দৰক প্ৰচাৰ নকৰাকৈয়ে সাহসী কঠোৰ বাস্তৱ দেখুৱাই দিয়াৰ বাবে প্ৰশংসা কৰাৰ লগতে নতুনকৈ অহাসকলক অভিজ্ঞ অভিনেতাৰ দৰে অভিনয় কৰাবলৈও প্ৰশংসা কৰে আৰু এই সিদ্ধান্তত উপনীত হয় যে এইখন কেৱল "ফটফত" (আচৰিত) বুলি ক'লেই সহজে উলাই কৰিব পৰা ছবি নহয়।

## তথ্যসূত্ৰ

শ্ৰেণী:ভাৰতীয় নাৰীবাদী চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:১৯৭৪ বৰ্ষৰ চলচ্চিত্ৰ
শ্ৰেণী:তামিল চলচ্চিত্ৰ
মহাৰী নৃত্য

**মহাৰী** () হৈছে পূব ভাৰতৰ ওড়িশা ৰাজ্যত গঠন কৰা এক আচাৰ-ব্যৱহাৰৰ নৃত্য। যিটো আগতে পুৰীৰ ভগৱান জগন্নাথৰ মন্দিৰত মহৰি নামৰ দেৱদাসী নৃত্যশিল্পীসকলে পৰিৱেশন কৰিছিল। দেৱদাসী ব্যৱস্থা বিলুপ্ত হোৱাৰ পিছত জগন্নাথ মন্দিৰত এই নৃত্য বন্ধ কৰি দিয়া হৈছে যদিও বৰ্তমান বহু স্থানত মঞ্চত পৰিবেশন কৰা হয়। মহাৰী নৃত্যই ওডিছি আৰু ওড়িশাৰ গোটিপুৱা নৃত্য দুয়োটাৰে বিকাশৰ বাবে প্ৰেৰণা যোগাইছিল। 
পৰম্পৰাগত ওডিয়া নৃত্য আৰু ওডিচি সংগীত দুয়োটাৰে আগশাৰীৰ প্ৰতিষ্ঠাপকসকলৰ ভিতৰত মহাৰীসকল অন্যতম। 
## ইতিহাস
উটকালৰ গংগা শাসকসকলৰ সময়ৰ পৰাই পুৰীৰ জগন্নাথ মন্দিৰত দৈনন্দিন অনুষ্ঠানৰ অবিচ্ছেদ্য অংগ হৈ পৰাৰ লগে লগে মহাৰী নৃত্য প্ৰায় হাজাৰ বছৰ পুৰণি। দ্বাদশ শতিকাত চোদাগংগা দেৱে এই নৃত্যক আইনী মৰ্যাদা প্ৰদান কৰি মহাৰীসকলৰ থাকিবলৈ নতুন স্থানীয় স্থান স্থাপন কৰে আৰু দেৱতাৰ বাবে নতুন অনুষ্ঠানৰ প্ৰৱৰ্তন কৰে।
ওডিচিৰ ধ্ৰুপদী নৃত্যৰ শিপা মহাৰী নৃত্যৰ পৰাই আছে আনহাতে পোন্ধৰ আৰু ষোড়শ শতিকাত গোতিপুৱা নৃত্যৰ অৱনতি ঘটাৰ সময়ত মহাৰী পৰম্পৰাৰ এটা শাখা হিচাপে উৎপত্তি হৈছিল। 
গোটিপুৱা আৰু মহাৰী নৃত্যৰ পৃষ্ঠপোষকতা কৰিছিল খুৰদাৰ ৰজা ৰামচন্দ্ৰই আৰু তেওঁৰ সময়ৰ পৰাই তেতিয়ালৈকে কেৱল মন্দিৰৰ প্ৰতি আকৃষ্ট দেৱদাসীসকলক ৰাজদৰবাৰৰ পৃষ্ঠপোষকতালৈ আহিছিল।স্বাধীন ভাৰতত দেৱদাসী ব্যৱস্থা বিলুপ্ত হোৱাৰ লগে লগে মহাৰী নৃত্যৰ অৱনতি হ'বলৈ ধৰে। ইয়াৰ পুনৰুজ্জীৱন আৰু মঞ্চ পৰিবেশনৰ বাবে অভিযোজনৰ কৃতিত্ব প্ৰয়াত ওডিচি ডয়েন গুৰু পংকজ চৰণ দাসক দিয়া হয়।
পংকজ দাসৰ শিষ্য ওডিচি নৃত্যশিল্পী ৰূপশ্ৰী মহপাত্ৰইও মহাৰীক পুনৰুজ্জীৱিত কৰাত উল্লেখযোগ্য ভূমিকা পালন কৰিছে।
এসময়ত জগন্নাথ মন্দিৰৰ মহাৰীসকলক একান্তভাৱে এই নৃত্য শিকোৱা হৈছিল। পেছাদাৰী মহাৰীসকলৰ ভিতৰত শেষৰজনী আছিল শশীমনি দেৱী।

## মহাৰী
মহাৰীসকল পুৰীৰ জগন্নাথ মন্দিৰৰ মন্দিৰ নৃত্যশিল্পী বা দেৱদাসী আছিল আৰু তেওঁলোকৰ নামেৰে এই নৃত্যৰ নাম দিয়া হৈছে। কিংবদন্তি অনুসৰি ভগৱান জগন্নাথে ৰাতি বিছনাত অৱসৰ লোৱাৰ পূৰ্বে মহাৰী নৃত্য আবৃত্তি উপভোগ কৰে আৰু তেওঁৰ সন্তুষ্টিৰ বাবে নৃত্যশিল্পীসকলে নৃত্য প্ৰদৰ্শন কৰে। মহাৰীসকলক তেওঁলোকৰ জীৱিকাৰ বাবে মাটিৰ অনুদান দিয়া হৈছিল আৰু তেওঁলোকে পাছলৈ দেৱতাৰ পত্নী হিচাপে আচৰণ কৰিছিল, জয়দেৱৰ গীতা গোবিন্দ গাই নৃত্য কৰি তেওঁক সন্তুষ্ট কৰিছিল। গীতা গোবিন্দখন ওড়িশা ৰাজ্যৰ পৰম্পৰাগত শাস্ত্ৰীয় সংগীত ওডিছি সংগীতৰ পৰম্পৰাগত ৰাগ আৰু তলা অনুসৰি ৰীতি-নীতিৰে গোৱা হয়। দেৱতাই নিজেই বিশেষভাৱে বোৱা শাৰী পিন্ধিছিল, য'ত গোবিন্দৰ শ্লোক বোৱা আছিল আৰু বিশেষ গহনা পিন্ধি ফুলেৰে সজ্জিত মহাৰীয়ে কেৱল দেৱতাৰ বাবেই পৰিবেশন কৰিছিল। 
মহাৰী শব্দটোৰ অৰ্থ হৈছে মহা-নাৰী যাৰ অৰ্থ হৈছে ‘মহান ভদ্ৰমহিলা’। মহাৰীসকলে মন্দিৰত দৈনন্দিন অনুষ্ঠানৰ অংশ হিচাপে আৰু মাজে মাজে মন্দিৰৰ শোভাযাত্ৰাত অভয়াৰণ্যত কেৱল দেৱতাৰ বাবে অনুষ্ঠান পৰিৱেশন কৰিছিল।

পূৰ্বৰ সময়ত মহাৰীসকলে সমাজত সন্মানৰ স্থান লাভ কৰিছিল আৰু অভিজাত পৰিয়ালৰ ছোৱালীয়ে ইয়াক সন্মানজনক বৃত্তি হিচাপে গ্ৰহণ কৰিছিল। মহাৰীসকল ছটা গোটৰ অন্তৰ্গত আছিল যথা- ভিতৰা গৌণি, বাহাৰা গৌণি, নাচুৱানী, পতুৱাৰী, ৰাজ অংগিলা, গহনা মহাৰী আৰু ৰুদ্ৰ গণিকা।
দেৱদাসী ব্যৱস্থা বিলুপ্ত হোৱাৰ পিছৰে পৰা জগন্নাথ মন্দিৰত এই নৃত্য বন্ধ কৰা হৈছে।

## মহাৰী বঁটা
গুৰু পংকজ চৰণ ওডিছি ৰিচাৰ্চ ফাউণ্ডেশ্যনে প্ৰতিষ্ঠা কৰা এক বঁটা মহাৰী বঁটা। ২০১২ চনত ওডিছী নৃত্যশিল্পী *মিনতি প্ৰধান*ক এই বঁটা প্ৰদান কৰা হয়।

## তথ্য সংগ্ৰহ

শ্ৰেণী:নৃত্য
শ্ৰেণী:ভাৰতৰ লোকনৃত্য
শ্ৰেণী:ভাৰতৰ সংস্কৃতি
শ্ৰেণী:ওড়িশাৰ সংস্কৃতি
অনাৰকলি ছালৱাৰ কামিজ

**অনাৰকালি ছালৱাৰ কামিজ** হৈছে মহিলাৰ বাবে তৈয়াৰ কৰা একপ্ৰকাৰৰ ছালৱাৰ কামিজ, যিটো দীঘল ফ্ৰক ষ্টাইলৰ টপেৰে গঠিত আৰু ইয়াৰ তলৰ অংশটো মিহিকৈ উপযুক্ত কৰা হয়। ইয়াৰ দৈৰ্ঘ্য আৰু এম্ব্ৰয়ডাৰী যেনে মজিয়াৰ দৈৰ্ঘ্যৰ ভিন্নতা থাকে আৰু সাধাৰণতে আঁঠুৰ ওপৰত শেষ হয়। মোগল সম্ৰাট আকবৰৰ দৰবাৰৰ এগৰাকী কৰ্টেছান কিংবদন্তি অনাৰকলিৰ নামেৰে ইয়াৰ নামাকৰণ কৰা হৈছে। কিংবদন্তি অনুসৰি, ক্ৰাউন প্ৰিন্স চেলিমৰ সৈতে থকা অবৈধ সম্পৰ্কৰ বাবে তেওঁক হত্যা কৰা হৈছিল, যি পিছলৈ সম্ৰাট জাহাংগীৰ হৈছিল। অনাৰকালি শব্দটোৰ অৰ্থ হ'ল "ডালিমৰ ফুল/গছৰ সুক্ষ্ম কলি"। এই নামটোৱে অনাৰকালি পিন্ধা মহিলাসকলৰ লগত জড়িত কোমলতা, দুৰ্বলতা, নিৰ্দোষতা আৰু সৌন্দৰ্য্যৰ গুণক বুজায়। এই পোছাক সাধাৰণতে কথক নৃত্যশিল্পীয়ে পিন্ধে। বিকাশৰ লগে লগে মধ্যদৈৰ্ঘ্য আৰু মজিয়া দৈৰ্ঘ্যৰ অনাৰকালি জনপ্ৰিয় হৈ উঠিল। অৱশেষত চাহিদা বৃদ্ধি পাইছে, আৰু ই অন্যতম জনপ্ৰিয় ছালৱাৰ কামিজ শৈলী। ইয়াৰ দীঘলীয়া, বৈ যোৱা কুৰ্তাৰ বাবে জনাজাত যিয়ে প্ৰতিগৰাকী মহিলাৰ ৰূপক সুন্দৰকৈ পৰিপূৰক কৰে।

## প্ৰকাৰ
অনাৰকলি চুটৰ কিছুমান প্ৰকাৰ তলত উল্লেখ কৰা হ'ল:

#মজিয়া দৈৰ্ঘ্যৰ অনাৰকলি চুট
#পাকিস্তানী অনাৰকলি চুট
#কেপ অনাৰকালি চুট
#জেকেট অনাৰকলি চুট
#স্তৰযুক্ত অনাৰকলি চুট
#গাউন ষ্টাইলৰ অনাৰকলি চুট
#প্লাজো অনাৰকলি চুট
#চুৰিদাৰ অনাৰকলি চুট

## লগতে চাওক
* আও দাই
* চুৰিদাৰ
* ছালৱাৰ কামিজ

## তথ্যসূত্ৰ

শ্ৰেণী:পোচাক শ্ৰেণী:নাৰী
ঘিউ

**ঘিউ** হৈছে ভাৰতীয় উপমহাদেশৰ মাখনৰ পৰা উৎপাদন কৰা পৰিষ্কাৰ পানীৰ দৰে পদাৰ্থ৷ খাদ্যৰ সোৱাদ আৰু সুগন্ধি বৃদ্ধিৰ বাবে এই অঞ্চলৰ পৰম্পৰাগত খাদ্যত ঘিউ ব্যৱহাৰ কৰা হয়৷ 
ইয়াক সাধাৰণতে ৰন্ধা-বঢ়াৰ বাবে, পৰম্পৰাগত ঔষধ হিচাপে আৰু হিন্দু ধৰ্মীয় অনুষ্ঠানৰ বাবে ব্যৱহাৰ কৰা হয়৷

## বিৱৰণ
ঘিউ সাধাৰণতে মাখন উতলাই প্ৰস্তুত কৰা হয়৷ প্ৰথমে গাখীৰ উতলাই সৰ বা ক্ৰিম কাঢ়ি তাক মন্থন কৰিলে মাখন তৈয়াৰ হয়৷ ঘিউৰ দানাৰ আকাৰ, ৰং আৰু সোৱাদ মাখনৰ গুণাগুণ, প্ৰক্ৰিয়াটোত ব্যৱহাৰ কৰা গাখীৰ আৰু উতলাৰ সময়ৰ ওপৰত নিৰ্ভৰ কৰে৷ 

## উৎপত্তি
ঘিউ শব্দটো সংস্কৃত ঘৃত (घृत)ৰ পৰা আহিছে, যাক ফটফটীয়া মাখন বোলা হয়৷ ই প্ৰাচীন গ্ৰীক শব্দ khristósৰ সৈতে সম্পৰ্কিত৷

## হিন্দু ধৰ্মত ঘিউৰ ব্যৱহাৰ
পৰম্পৰাগতভাৱে ঘিউ গৰু বা ম'হৰ গাখীৰৰ পৰা তৈয়াৰ কৰা হয়৷ বৈদিক যুগৰ পৰাই ইয়াক পূজা-পাতলত ব্যৱহাৰ কৰা হয়৷ বৈদিক *[[যজ্ঞ|যজ্ঞ]]* আৰু *[[হোম (অগ্নি)|হোম]]* কৰাৰ সময়ত অগ্নিৰ মাধ্যমেৰে বিভিন্ন দেৱতাক স্মৰণ কৰাটো এক পবিত্ৰ প্ৰয়োজনীয়তা (চাওক: যজুৰ্বেদ)৷ 

বিবাহ আৰু অন্ত্যেষ্টিক্ৰিয়া আদি অনুষ্ঠানৰ বাবে অগ্নি ৰীতি-নীতি ব্যৱহাৰ কৰা হয়৷ দেৱতাৰ* [[মূৰ্তি|মূৰ্তি]]* পূজাত ঘিউৰ প্ৰয়োজন হয়, য'ত ঘিউৰ চাকি জ্বলাই পূজা কৰা হয়৷ *[[পঞ্চামৃত]]*ৰ বাবেও ঘিউৰ লগতে, মৌ, গাখীৰ, *[[দৈ]]*, চেনিৰ প্ৰয়োজন হয়৷ দেৱতাক স্নান কৰিবলৈও ঘিউৰ ব্যৱহাৰ কৰা হয়।

## ৰান্ধনত ঘিউৰ ব্যৱহাৰ
ভাৰতীয় উপমহাদেশৰ ৰন্ধনত ঘিউ অতি গুৰুত্বপূৰ্ণ, বিশেষকৈ বিৰিয়ানী, ৰুটি, পুৰণপুৰি(মহাৰাস্ত্ৰৰ), পৰঠা, বাট্টি(ৰাজস্থানৰ) ৰান্ধোতে ঘিউৰ অতি প্ৰয়োজন৷ 
ৰাজস্থানত প্ৰায়ে বাট্টিৰ লগত ঘিউ থাকে৷ সমগ্ৰ উত্তৰ ভাৰতত ঘিউৰ লগত ৰুটি পৰিবেশন কৰা হয়৷ কৰ্ণাটক আৰু তামিলনাডুত দ'ছা আৰু কেছৰৰ ভাতৰ লগত ঘিউৰ দিয়া হয়৷ পশ্চিম বংগ, বাংলাদেশ আৰু গুজৰাটত খিচড়ী হৈছে মচুৰ দাইলৰ সৈতে চাউলৰ পৰম্পৰাগত সন্ধিয়াৰ আহাৰ৷ দৈ, জিৰা, তেজপাত, হালধি, নহৰু, নিমখ আৰু ঘিউৰ হৈতে তৰকাৰী সিজোৱা হয়৷ ইয়াৰ উপৰিও ই কাঢ়ি আৰু ভাৰতীয় মিঠাই, যেনে মাইছুৰ পাক আৰু লাড়ুত উপযোগী৷ ভাৰতীয় ৰেষ্টুৰেণ্টত সাধাৰণতে বৃহৎ পৰিমাণৰ ঘিউ অন্তৰ্ভুক্ত কৰা হয়৷ সাধাৰণতে নান আৰু ৰুটিত ঘিউ লগাই পৰিবেশন কৰা হয়৷ উড়িষ্যা ৰাজ্যত খেচেদি আৰু ডালমা আদি খাদ্যত ঘিউৰ বহুল ব্যৱহাৰ হয়৷ বিশেষকৈ উড়িষ্যাৰ বেছিভাগ মন্দিৰতে প্ৰস্তুত কৰা সাত্ত্বিক খাদ্যত ইয়াৰ ৰন্ধন পৰম্পৰাৰ প্ৰধান উপাদান হিচাপে ঘিউ থাকে৷ দক্ষিণ ভাৰতীয় খাদ্যত তৰকাৰীত ওপৰৰ পৰা গৰম তেল দিওঁতে আৰু চাউলৰ ব্যঞ্জন আৰু মিঠাই প্ৰস্তুত কৰাত ঘিউ ব্যৱহাৰ কৰা হয়৷ উত্তৰ ভাৰতীয়সকলেও আচাৰ, দাইল আৰু তৰকাৰীৰ সৈতে খোৱাৰ আগতে ভাতত ঘিউ দি খায়৷ উত্তৰ ভাৰতীয়সকল ঘিউৰ সৰ্বাধিক গ্ৰাহকৰ ভিতৰত অন্যতম৷ অন্ধ্ৰ প্ৰদেশৰ নিৰামিষ খাদ্যত বিশেষকৈ টেঙা আৰু মিঠা উভয় ব্যঞ্জন প্ৰস্তুতৰ বাবে ঘিউ ব্যৱহাৰ কৰা হয়৷ উত্তৰ ভাৰতীয় পৰম্পৰাগত খাদ্যৰ বাবে ঘিউ গুৰুত্বপূৰ্ণ, পৰঠা, দাইল আৰু তৰকাৰীত প্ৰায়ে চহকী সোৱাদৰ বাবে তেলৰ সলনি ঘিউ ব্যৱহাৰ কৰা হয়৷ গৰুৰ গাখীৰৰ পৰা প্ৰস্তুত কৰা ঘিউ চাউল বা ৰোটিৰ সৈতে বা তৰকাৰী বা দাইল ওপৰত হিচাপে ঘিউ দিয়াটো পৰম্পৰাগত৷ আনহাতে ম'হৰ গাখীৰৰ ঘিউ সাধাৰণ ৰন্ধা-বঢ়াৰ উদ্দেশ্যে অধিক ব্যৱহাৰ কৰা হয়৷ 

ঘিউ ভজাৰ বাবে আদৰ্শ চৰ্বি, কাৰণ ই ২৫০ ডিগ্ৰী চেলছিয়াছতহে ধোঁৱায় (৪৮২ ডিগ্ৰী ফাৰেনহাইট) হয়, যিটো সাধাৰণ ৰন্ধা উষ্ণতাৰ প্ৰায় ২০০ ডিগ্ৰী চেলছিয়াছ (৩৯২ ডিগ্ৰী ফাৰেনহাইট) আৰু বেছিভাগ উদ্ভিদ তেলৰ তুলনাত বহু ওপৰত৷

## তথ্য সূত্ৰ

শ্ৰেণী:খাদ্য